title: Toritunjärvi

text: Vuoden 1953 peruskartan mukaan Toritunjärvi jakoi saman peltoaukean Alisenjärven kanssa. Järvien välinen oja on silloin ollut melko suoraksi kaivetun oloinen. Toritunjärvi oli autio ja ensimmäiset asunnot ovat ilmaantuneet rantaan 1974 kartassa. Järvien väliseltä kannakselta on nostettu tämän jälkeen maata tai turvetta. Vihdoin, vuoden 1991 kartassa, lähes kaikki pellot ovat metsitettyjä.


title: Topologin sinikäyrä

text: Topologin sinikäyrä on tason pistejoukko, jonka muodostavat suorien "x = 0" ja "x = 1" väliin jäävä osa funktion y = sin (1/x) kuvaajasta sekä origo. Topologisena avaruutena sillä on joukko erikoisia ominaisuuksia, joiden vuoksi sitä käytetään usein esimerkkinä oppikirjoissa.


title: Topologin sinikäyrä

text: Topologin sinikäyrä voidaan määritellä sellaisen funktion "f" kuvaajana, joka saa puoliavoimen välin (0, 1] jokaisessa pisteessä "x" arvon formula_1 ja arvolla "0" arvon 0:


Topologin sinikäyrä


title: Topologin sinikäyrä

text: Toisinaan topologin sinikäyräksi määritellään laajempi avaruus, johon kuuluvat origon lisäksi sanotun funktion kuvaajan koko origon oikealla puolella oleva osa:


title: Topologin sinikäyrä

text: Sen topologia saadaan tason topologiasta relatiivitopologiana.


title: Topologin sinikäyrä

text:
Kun muuttuja "x" lähestyy nollaa, sen käänteisluku 1/"x" kasvaa rajatta. Tästä sekä sinifunktion jaksollisuudesta seuraa, että funktion y = sin (1/x) nollakohtia ovat kaikki muotoa
olevat luvut, missä "n" on mielivaltainen kokonaisluku. Näin ollen 0 on funktion nollakohtien kasautumispiste. Funktiolla ei kuitenkaan ole raja-arvoa origossa, sillä olipa formula_5 > 0 kuinka pieni positiivinen kokonaisluku tahansa, avoimella välillä formula_6, ja myös välillä formula_7), funktio saa kaikki reaalilukuarvot väliltä [-1, 1], vieläpä jokaisen niistä äärettömän monta kertaa. Tämä ilmenee käyrän heilahtelujen tihenemisenä origon läheisyydessä. Koska raja-arvoa ei ole, tämä funktio ei ole myöskään jatkuva origossa.


title: Topologin sinikäyrä

text: Topologisena avaruutena topologin sinikäyrä "T" on yhtenäinen, mutta ei polkuyhtenäinen, sillä origoa ei voida yhdistää polulla käyrän muihin pisteisiin. "T" ei myöskään ole lokaalisti yhtenäinen origossa.


title: Topologin sinikäyrä

text:
Topologin sinikäyrä "T" voidaan muodostaa lokaalisti kompaktin avaruuden kuvana jatkuvassa kuvauksessa, mutta se itse ei ole lokaalisti kompakti. Olkoon "V" joukko formula_8 ja määritellään funktio "f": "V" -> "T" seuraavasti:
Tällöin joukko "V" on lokaalisti kompakti ja funktio on jatkuva, mutta "T" ei ole lokaalisti kompakti origossa.


title: Topologin sinikäyrä

text: "T":n topologinen ulottuvuus on 1.


title: Topologin sinikäyrä

text: Topologin sinikäyrästä on olemassa muunnelmia, joilla on muita mielenkiintoisia ominaisuuksia.


title: Topologin sinikäyrä

text: Suljettu topologin sinikäyrä voidaan määritellä lisäämällä topologin sinikäyrään sen kosketuspisteiden joukko eli pisteiden (0,-1) ja (0,1) välinen jana formula_12. Se on samalla topologin sinikäyrän sulkeuma. Tämä joukko on suljettu ja rajoitettu ja näin ollen Heinen–Borelin lauseen mukaan kompakti avaruus, mutta sillä on muutoin samankaltaisia ominaisuuksia kuin topologin sinikäyrällä: se on yhtenäinen, mutta ei lokaalisti yhtenäinen eikä polkuyhtenäinen.


title: Topologin sinikäyrä

text: Laajennettu topologinen sinikäyrä määritellään lisäämällä suljettuun topologin sinikäyrään vielä pisteiden (0,1) ja (1,1) välinen jana formula_13. Topologisena avaruutena se on polkuyhtenäinen, mutta ei lokaalisti yhtenäinen.


title: Topologin sinikäyrä

text: Varsovan ympyrä saadaan lisäämällä suljettuun topologin sinikäyrään kaari, joka yhdistää pisteen (0, -1) pisteeseen (1, sin 1). Tämä avaruus ei ole kutistuva, vaikka sen kaikki homotopiaryhmät ovat triviaaleja.


title: Yleisluistelun maailmanmestaruuskilpailut 2004

text: Vuoden 2004 yleisluistelun maailmanmestaruuskilpailut kilpailtiin Hamarissa, Norjassa 7.-8. helmikuuta 2004. Kisapaikka oli Olympiahalli.


title: Hautalammi (Tampere)

text: Hautalammi (myös Hautalampi) on Pirkanmaalla Tampereen Messukylässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Hautalammi on osa Viinikanojan valuma-aluetta.


title: Hautalammi (Tampere)

text: Lampi on 150 metriä pitkä ja 100 metriä leveä, ja sen pinta-ala on 0,9 hehtaaria. Se sijaitsee aivan Aakkulanharjun pohjoisrinteen juurella teollisuusalueella. Lammen eteläpuolella kulkee rantaa hipova seututie 339. Lampi on Kaukajärveltä alkuunsa saavan laskuojan läpivirtausjärvi. Laskuoja yhtyy Vuohenojaan ennen laskemistaan Iidesjärveen. Lammen rantaviivan pituus on 350 metriä, ja se muodostuu teollisuustontin pihamaasta ja harjun rinteestä.


title: Hautalammi (Tampere)

text: Vuoden 1953 peruskartassa lampi on suon ympäröimänä jäänyt peltoaukean ja Aakkulanharjun väliin. Peltojen valtaoja on silloin myös Kaukajärven laskuoja. Lammen itäpuolella sijaitsee teollisuusrakennus, jonka laajennus ja liittäminen rautatiehen on tapahtunut ennen vuoden 1960 peruskarttaa. Seututie ilmaantui vuoden 1975 peruskarttaan, ja harjulle oli myös alettu rakentaa asuintaloja.


title: Lannepisto

text: Lannepisto eli lumbaalipunktio on keskeinen aivojen lääketieteellinen tutkimustoimenpide, joka suoritetaan yleensä neurologiselle potilaalle. Käytännössä se otetaan ohuella neulalla puhdistetun ihon läpi alimmista lannerangan selkänikamaväleistä, jonne selkäydin ei ulotu. Tutkimuksella selvitetään, onko selkäydinnesteessä eli likvorissa verta tai onko sen proteiini- tai hiilihydraattikoostumus poikkeava. Tärkeä on mahdollisten bakteerien olemassaolo ja herkkyys antibiooteille. Myös vasta-aineita voidaan määrittää. Potilas on istuallaan tai kylkimakuulla selkä köyryasennossa piston aikana. Pistoskohta on mahdollista puuduttaa, jos epäillään ettei puudutuspiikki tee kipeämpää kuin itse pistos. Tosin pistäjä voi osua alaraajoihin tai sukuelimiin menevään hermotukseen, mikä käy hetkellisesti kipeästi. Ikävämpi sivuvaikutus on suhteellisen yleinen lumbaalipäänsärky, joka tulee osalle potilaista. Tämän voi hoitaa veripaikalla, jos se jatkuu pitkään. Mikäli aivopaine on koholla, lumbaalipunktiota ei tehdä, jottei aivokudos lähde hernioitumaan eli liikkumaan kallosta ulos. Tämän vaaran lääkäri eliminoi tutkimalla silmänpohjat, joista mahdollisen aivopaineen nousun voi havaita. Vastasyntyneillä punktiota ei voi tehdä lanteeseen, koska heillä selkäydin ulottuu sinne asti, vaan tutkimus tehdään niskakuopasta. Joillakin henkilöillä on joko selän kulumasta tai leikkauksesta johtuen mahdotonta suorittaa tutkimusta normaalilla tavalla.


title: Jerwin Ancajas

text: Jerwin Ancajas (s. 1. tammikuuta 1992) on filippiiniläinen ylemmän kärpässarjan nyrkkeilijä ja hallitseva IBF liiton maailmanmestari.


title: Jerwin Ancajas

text: Anjacas aloitti nyrkkeilyuransa vuonna 2009. Ensimmäisen mestaruusvyönsä - WBO Asia Pacific Youth Super Flyweight Titlen Anjacas voitti Rex Titolta vuonna 2011 mutta menetti sen heti seuraavassa ottelussa Mark Anthony Geraldolle enemmistöpäätökseen päättyneessä ottelussa vuonna 2012. Anjacas kohosi IBF liiton hallitsevaksi mestariksi voittamalla kaksitoistaeräisessä ottelussa McJoe Arroyon kaikin tuomariäänin.


title: Krister Savonen

text: Krister Savonen (s. 19. toukokuuta 1994) on suomalainen salibandyn pelaaja ja maailmanmestari. Savonen edustaa seurajoukkuetasolla tamperelaista Classicia. Savonen oli mukana maailmanmestaruuden voittaneessa Suomen joukkueessa Riian MM-kilpailuissa 2016 sekä Prahan MM-kisoissa 2018.


title: Litku Klemetti

text: Litku Klemetti (oikealta nimeltään Sanna Klemetti) (s. 1987) on kuhmolaislähtöinen, sittemmin jyväskyläläistynyt muusikko ja laulaja-lauluntekijä.


title: Litku Klemetti

text: Litku Klemetti & Tuntematon numero -yhtyeen ensimmäinen albumi "Horror ’15" ilmestyi vuonna 2016. Samana vuonna musiikkilehti "Soundi" myönsi Litku Klemetille vuoden tulokaspalkinnon. Klemetin ensimmäinen sooloalbumi "Juna Kainuuseen" julkaistiin tammikuussa 2017. Huhtikuussa 2017 Klemetti ilmoitti yhtyeensä esiintyvän jatkossa vain nimellä Litku Klemetti, eikä albumeita enää erotella yhtyealbumeiksi ja sooloalbumeiksi. Yhtyeen kokoonpano ei muuttunut.


title: Fosforiini

text: Fosforiini eli fosfiniini tai fosfabentseeni (CHP) on heterosyklinen ja aromaattinen orgaaninen yhdiste. Yhdiste on pyridiinin fosforianalogi.


title: Fosforiini

text: Huoneenlämpötilassa fosforiini on väritöntä nestettä. Yhdiste on rakenteeltaan tasomainen ja se on aromaattinen, mutta heikommin aromaattinen verrattuna pyridiiniin. Fosforiini reagoi pyridiiniä herkemmin elektrofiilien kanssa. Yhdiste muodostaa helposti komplekseja siirtymämetallien kanssa ja metalli koordinoituu joko fosforiatomiin tai aromaattiseen rengassysteemiin. Fosforiini voi reagoida sykloadditiolla alkyynien kanssa.


title: Fosforiini

text: Fosforiinia voidaan valmistaa 1,4-pentadiyynin reaktiolla dibutyylistannaanin kanssa ja tuotteena muodostuu 1,1-dibutyylistannasykloheksa-2,5-dieeniä. Tämä syklinen välituote reagoi fosforitrikloridin kanssa muodostaen heterosyklisen fosforiyhdisteen. Tästä yhdisteestä eliminoituu vetykloridia emäksen kuten DBU:n vaikutuksesta. Toinen tapa on kuumentaa vinyylidiallyylifosfiinia noin 700 °C:n lämpötilaan.


title: Weltcup-Piste Panorama

text: Weltcup-Piste Panorama on laskettelurinne Semmering Ski Resortissa Spital am Semmeringin ja Semmeringin kunnissa Itävallassa.


title: Weltcup-Piste Panorama

text: Weltcup-Piste Panorama tunnetaan ennen kaikkea alppihiihdon maailmancupin naisten tekniikkalajikilpailujen isäntäpaikkana, joita varten se rakennettiin 1990-luvun loppupuolella.


title: Yleisluistelun maailmanmestaruuskilpailut 2005

text: Vuoden 2005 yleisluistelun maailmanmestaruuskilpailut kilpailtiin Moskovassa, Venäjällä 5.-6. helmikuuta 2005. Kisapaikka oli Krylatskojen jäähalli.


title: Air Afrique

text: Air Afrique oli panafrikkalainen lentoyhtiö. Suurin osa lentoyhtiön omistajista oli Länsi-Afrikkan valtiot. Se perustettiin Länsi- ja Keski-Afrikan kansalliseksi lentoyhtiöksi, sillä monilla alueen mailla ei ollut mahdollisuutta perustaa omaa lentoyhtiötä. Air Afriquen pääkonttori oli Abidjanissa, Norsunluurannikkolla ja se oli Kansainvälinen ilmakuljetusliitton- ja Ranskan unionin ATAF:in jäsen.


title: Air Afrique

text: Air Afriquen alamäki alkoi jo 1980-luvulla mutta se pysyi vielä pitkään Länsi-Afrikan hyvämaineisimpana lentoyhtiönä, jopa koko Afrikan viidenneksi parhaimpana. Ilmailualan korruptio, huolimattomuus ja alamäki syyskuun 11. päivän terroritekojen jälkeen ajoi Air Afriquen kriisiin josta se ei enää selviytynyt. Lentoyhtiö lakkautettiin tammikuussa 2002. Air Afriquen seuraajaksi tuli Afrinat International Airlines. Sekään ei menestynyt ja sen toiminta lopetettiin 2004.


title: Air Afrique

text:
Air Afrique perustettiin helmikuussa 1960, Air Francen ja Union Aéromaritime de Transportin (UAT) uudeksi tytäryhtiöksi Afrikan sisäistä liikennettä varten. Uusi yritys rekisteröitiin syyskuussa 1960 nimellä "Air Afrique (Société de Transports Aériens en Afrique)". Ensimmäisessä frankofonisten maitten kokouksessa, lokakuussa 1960 Norsunluunrannkon presidentti, Félix Houphouët-Boigny ehdotti että näillä mailla olisi yksi ja sama "päälentoyhtiö". Seuraavassa kokouksessa yksitoista edustajaa hyväksyi ehdotuksen. Gambia, Ghana ja Mali päättivät olla projektin ulkopuolella koska näillä mailla oli oma suunnitelma jonka he tekivät yhdessä Neuvostoliiton kanssa.
Yrityksen perustaminen tapahtui kolmannessa kokouksessa joka järjestettiin Yaoundéssa vuoden 1961 alkupuolella. "Air Afrique (Société de Transports Aériens en Afrique)" muutti nimensä "Société pour le Développement du Transport Aérien en Afrique (SODETRAF)". SODETRAF ja ne yksitoista maata jotka tukivat lentoyhtiöprojektia perustivat uuden lentoyhtiön. Sekä Air Francella ja UAT saivat uudesta lentoyhtiöstä 17%. Juuri Ranskasta itsenäistyneet valtiot: Benin, Ylä-Volta, Kamerun, Keski-Afrikan tasavalta, Tšad, Norsunluurannikko, Gabon, Mauritania, Niger, Kongon tasavalta ja Senegal saisivat 66% yhtiöstä.


title: Air Afrique

text: Cheikh Fall oli yhtiön ensimmäinen toimitusjohtaja 25. kesäkuuta 1961 lähtien. Air Afrique aloitti lentonsa 1. elokuuta 1961 kahdellatoista vuokratulla Douglas DC-4-potkurikoneella. 15. lokakuuta 1961 Air France siirsi yhden Lockheed Constellation-koneistaan Air Afriquen käyttöön, aloittaen Air Afriquen pitkän matkan lennot. UAT vuokrasi 1960-luvun alussa Air Afriquelle Douglas DC-6-koneita. 5. tammikuuta 1962 yhtiö vastaanotti sen ensimmäiset Boeing 707 jotka se oli vuokrannut Air Francelta. 707:t olivat Air Afriquen ensimmäiset suihkukoneet jolla se lensi mannerten-välisiä lentoja. Joulukuussa samana vuonna se tilasi kaksi uutta Douglas DC-8-konetta.


title: Dinguiraye

text: Dinguiraye on kaupunki Fouta Djallonin tasangon itäreunalla Guinean keskiosassa Faranahin alueen Dinguirayen prefektuurissa. Sen asukasluku oli 47 207 (2014).


title: Dinguiraye

text: Kaupunki oli aikoinaan imaami Umar Tallin hallintokeskus, jonka johtama pyhä taistelu (jihad) synnytti Nigerjoen laaksoon vuosina 1850-93 vallinneen Tukulorivaltakunnan.


title: Dinguiraye

text: Nykyään Dinguirayesta on maantieyhteys muun muassa Siguirin ja Dabolan kaupunkeihin. Dinguiraye on keskeinen kauppapaikka riisille, hirssille, maapähkinöille ja karjalle, joita seudun väestö tuottaa. Lähistöltä kaivetaan myös kultaa.


title: Yleisluistelun maailmanmestaruuskilpailut 1999

text: Vuoden 1999 yleisluistelun maailmanmestaruuskilpailut kilpailtiin Hamarissa, Norjassa 6.-7. helmikuuta 1999. Kisapaikka oli Olympiahalli. Saksan Gunda Niemann-Stirnemann luisteli maailmanennätyksen sekä 5 000 metrillä että yhteispisteissä ja Alankomaiden Rintje Ritsma yhteispisteissä.


title: Topologinen aliavaruus

text: Topologinen aliavaruus on topologinen avaruuden osajoukko varustettuna alkuperäisen avaruuden topologian indusoimalla topologialla. Aliavaruuden topologiaa sanotaan myös "indusoiduksi topologiaksi" eli "relatiivitopologiaksi".


title: Topologinen aliavaruus

text: Olkoon formula_1 topologinen avaruus ja "S" jokin "X":n osajoukko. Olkoon formula_2' inkluusio, toisin sanoen sellainen kuvaus, että formula_3 kaikilla formula_4. Tällöin formula_5:n indusoima topologia joukossa "S" on formula_6, toisin sanoen tässä topologiassa avoimia joukkoja ovat "X":n avointen joukkojen ja "S":n leikkaukset. Tätä inkluusion indusoimaa topologiaa sanotaan "S":n relatiivitopologiaksi jonka "S" perii "X":stä, ja joukkoa "S" tällä relatiivitopologialla varustettuna "X":n aliavaruudeksi.


title: Topologinen aliavaruus

text: Vaihtoehtoisesti osajoukon formula_7 relatiivitopologia voidaan määritellä karkeimmaksi topologiaksi, jolla inkluusiokuvaus formula_2 on jatkuva.


title: Topologinen aliavaruus

text: Yleisemmin voidaan olettaa, että formula_5 on mikä tahansa injektio joukosta formula_10 topologiseen avaruuteen formula_11. Tällöin "S" :n relatiivitopologia määritellään karkeimpana topologiana, jossa formula_5 on jatkuva. Avoimia joukkoja tässä topologiassa ovat kaikki muotoa formula_13 olevat joukot, joissa formula_14 on formula_11:n avoin osajoukko. Tällöin formula_10 on homeomorfinen formula_11:ssä olevan kuvajoukkonsa kanssa, kun tämä joukko on varustettu relatiivitopologialla. Tällaista kuvausta formula_5 sanotaan topologiseksi upotukseksi.


title: Topologinen aliavaruus

text: formula_10:n aliavaruutta sanotaan avoimeksi aliavaruudeksi, jos injektio formula_5 on avoin kuvaus, toisin sanoen jos jokaisen formula_10:n avoimen joukon kuva tässä kuvauksessa on formula_11:n avoin joukko. Vastaavasti sitä sanotaan suljetuksi aliavaruudeksi, jos formula_5 on suljettu kuvaus.


title: Topologinen aliavaruus

text: Merkinnöissä ei joukon ja topologisen avaruuden välillä aina tehdä selvää eroa, mikä saattaa aiheuttaa sekaannusta, kun määritelmiin ensimmäisen kerran tutustutaan. NIinpä jos formula_10 on formula_11:n osajoukko ja formula_1 topologinen avaruus, saatetaan merkintöjä formula_10 ja formula_11 käyttää sekä joukoista formula_10 ja formula_11 käsitettyinä formula_11:n osajoukoiksi, että myös avaruuksista formula_32 ja formula_33 topologisina avaruuksina edellä kuvatulla tavalla. Niinpä jos esimerkiksi sanotaan, että "formula_10 on formula_11:n avoin aliavaruus", tarkoitetaan itse asiassa, että formula_32 on formula_33:n avoin aliavaruus, toisin sanoen


title: Topologinen aliavaruus

text: Seuraavassa formula_41 tarkoittaa reaalilukujen joukkoa tavanomaisella topologiallaan.


title: Topologinen aliavaruus

text: Relatiivitopologialla on seuraava tyypillinen ominaisuus. Olkoon formula_53 avaruuden formula_11 aliavaruus ja olkoon formula_55 inkluusiokuvaus. Silloin jokaiselle topologiselle avaruudelle kuvaus formula_56: formula_57 on jatkuva, jos ja vain jos yhdistetty kuvaus formula_58 on jatkuva.


title: Topologinen aliavaruus

text: Tämä ominaisuus on "karakteristinen" siinä mielessä, että sitä voitaisiin käyttää vaihtoehtoisena määritelmänä relatiivitopologialle formula_53:ssa.


title: Topologinen aliavaruus

text: Relatiivitopologialla on myös seuraavat ominaisuudet. Seuraavassa oletetaan, että formula_10 on formula_11:n aliavaruus.


title: Topologinen aliavaruus

text: Jos siitä, että topologisella avaruudella on jokin topologinen ominaisuus, seuraa, että sama ominaisuus on myös sen kaikilla aliavaruuksilla, ominaisuutta sanotaan "perinnölliseksi". Jos ominaisuus on vain suljetuilla osajoukoilla, sitä sanotaan "'heikosti perinnölliseksi".


title: Maimu Berg

text: Maimu Berg (vuoteen 1969 "Seping", 1969–1979 "Vahing"; s. 27. elokuuta 1945 Tallinna) on virolainen kirjailija, kriitikko, kääntäjä, toimittaja ja poliitikko.


title: Maimu Berg

text: Berg toimi kansanedustajana Riigikogussa vuosina 2011–2015. Hän edusti Viron sosiaalidemokraattista puoluetta.


title: Maimu Berg

text: Berg valmistui vuonna 1963 Tallinnan 20. keskikoulusta (nykyinen Tallinna Ühisgümnaasium) ja jatkoi tämän jälkeen opintojaan Tarton yliopistossa. Hän opiskeli ensin virolaista filologiaa, josta valmistui vuonna 1968. Vuonna 1986 hän valmistui toimittajaksi.


title: Maimu Berg

text: Berg aloitti työuransa Tarton yliopiston kirjastossa, jossa hän työskenteli vuosina 1969–1974. Vuosina 1974–1990 hän oli toimittajana Neuvosto-Viron ainoassa muotilehdessä "Siluett", mistä hän on kirjoittanut teoksessaan "Muotitalo". Hän on ollut pitkään Suomen Viron-instituutin kulttuurisihteeri.


title: Maimu Berg

text: Berg oli vuosina 1969–1979 naimisissa kirjailija, psykiatri Vaino Vahingin kanssa. Heidän tyttärensä Julia Laffranque toimii tuomarina Euroopan ihmisoikeustuomioistuimessa.


title: Budapestin raitioliikenne

text: Budapestin raitioliikenne on yksi Budapestin julkisen liikenteen muodoista.


title: Budapestin raitioliikenne

text: Budapestin hevosraitiotie käynnistyi vuonna 1866, jolloin linjastoon kuului kaksi linjaa: toinen Zugligetissa ja toinen Óbudassa. Linjat tyydyttivät kasvavan kaupungin joukkoliikenteen tarpeet ja ne nähtiinkin nykyaikaisina liikennöintivälineinä.


title: Budapestin raitioliikenne

text: Vuonna 1872 Buda, Pest ja Óbuda yhdistettiin Budapestin kaupungiksi. Kasvavan kaupungin tarpeita tyydytettiin laajentamalla hevosraitiotieverkkoa ja vuonna 1885 verkosto oli jo laajentunut viiteentoista linjaan. Tämä ei kuitenkaan riittänyt kasvavaan kaupunkiin, eikä BKVT:n ylläpitämä monopoli hevosraitioteillä vienyt kehitystä eteenpäin.


title: Budapestin raitioliikenne

text: Tämän myötä kaupunkiin rakennettiin vuonna 1887 sähköraitiotie, jonka kilometrin pituisella testiradalla ajettiin ensimmäistä kertaa lokakuussa 1887. Vuotta myöhemmin perustettiin linjoja operoiva BVV (Budapesti Városi Vasút) ja ensimmäinen tavallinen linja aloitti toimintansa Egyetemin aukion ja Köztemetőn välillä. Verkostoa laajennettiin myös heti avausvuoden jälkeen.


title: Budapestin raitioliikenne

text: 1900-luvun alussa kaupungissa toimi peräti seitsemän raitiotieyhtiötä. Ensimmäisen maailmansodan lopulla kaupungissa olikin parhaimmillaan lähes 1100 raitiotieajoneuvoa. Esimerkiksi vuonna 1918 raitiotie kuljetti 382 miljoonaa matkustajaa.


title: Budapestin raitioliikenne

text: Ensimmäisen maailmansodan jälkeen liikennöintiä yhtenäistettiin ja kalustoa modernisoitiin. Toisen maailmansodan jälkeen raitiotieyhtiöiden epäyhtenäisyys nousi kuitenkin jälleen pinnalle. Lisäksi vuoden 1956 kansannousu aiheutti ongelmia: suurin osa raitioteiden sähköjohdoista tuhottiin ja yli sata vaunua tuhottiin. Tämän jälkeen Budapestin kaupunki perusti neljän muun raitiotieyhtiön kanssa BKV:n, joka ylläpitää nykyisinkin Budapestin julkista liikennettä.


title: Budapestin raitioliikenne

text: 1970-luvulla julkisen liikenteen tukeminen kuului maassa vallinneeseen liikennepolitiikkaan. 1990-luvun alussa järjestelmänvaihdoksen myötä BKV:n kaikki omaisuus siirrettiin Budapestin kaupungin omistukseen.


title: 2 Wolves

text: 2 Wolves on melodista death metalia soittava lappeenrantalainen yhtye, joka perustettiin vuonna 2010. Yhtye on julkaissut kolme studioalbumia.


title: 2 Wolves

text: Yhtyeen seuraava albumi on tarkoitus julkaista vuonna 2017.


title: 2 Wolves

text: Aleksi Susi sekä Niko Pennanen perustivat 2 Wolvesin Lappeenrannassa vuonna 2010. Vuonna 2011 yhtye julkaisi ensimmäisen studioalbuminsa Gentlemen, Pleasen. Pennanen soitti levyllä rumpuja sekä bassoa, Susi taas hoiti laulun sekä muut soittimet.


title: 2 Wolves

text: Debyyttialbumin julkaisun jälkeen yhtyeeseen liittyivät laulaja Ilkka Valkonen, kitaristi Ossi Viren sekä basisti Toni Rantala. Viisihenkinen ryhmä julkaisi toisen albumin Men of Honour jo samana vuonna 2012. Albumin julkaisun jälkeen yhtye soitti ensimmäiset live-esiintymisensä.


title: 2 Wolves

text: Alkuvuonna 2014 Valkonen lähti yhtyeestä, joka päätti olla etsimättä hänelle korvaajaa. Tämän jälkeen Susi alkoi laulaa murinalaulut ja Viren puhtaat osuudet. Vuonna 2015 yhtyeen kokoonpanossa tapahtui useita muutoksia. Samana vuonna se julkaisi kolmannen studioalbuminsa Shelterin. Syyskuussa 2016 2 Wolves soitti yhdeksän konsertin mittaisen Euroopan kiertueen.


title: Silla (täsmennyssivu)

text: Silla voi tarkoittaa:


title: Guéckédou

text: Guéckédou on kaupunki ja prefektuurikeskus Guinean kaakkososan Nzérékorén alueen Guéckédoun prefektuurissa lähellä Liberian ja Sierra Leonen rajoja. Sen väkiluku oli 79,140 (1996), mutta on sittemmin laskenut 66 761 asukkaaseen (2014).


title: Guéckédou

text: Kaupunki sijaitsee Guinean ylänköseudun metsäisellä alueella (Metsä-Guinea). Seudulla asuu erityisesti kisejä. Guéckédou on risteyspaikkakunta Sierra Leonen Kailahusta, Kissidougousta ja Macentasta saapuville maanteille. Kaupunki toimii seutunsa maataloustuotannon, kuten riisin, kahvin, kolapähkinöiden, palmuöljyn ja siementen kesksisenä kauppapaikkana. Kaupungissa on muun muassa valtionsairaala, palmuöljy- ja saippuatehdas sekä roomalaiskatolinen lähetysasema (vuodelta 1951).


title: Guéckédou

text: 2000-luvun alussa Guéckédou oli ympäröivine lähiseutuineen taistelujen näyttämönä, kun rajan takaa läheisestä Liberiasta tulleet kapinalliset hyökkäsivät useasti Guinean armeijaa vastaan. Seudulla asuu lukuisia lähivaltioiden levottomuuksia paenneita pakolaisia.


title: Guéckédou

text: Kaupungin lähellä sijaitsevaa kylää pidetään vuonna 2013 alkunsa saaneen Länsi-Afrikan ebolaepidemia 2014 leviämisen alkupaikkana.


title: The Party Ain’t Over Yet

text: The Party Ain’t Over Yet... on englantilaisen rockyhtyeen Status Quon järjestyksessään 27. albumi, joka julkaistiin 20. syyskuuta 2005 levymerkillä Sanctuary Records.


title: The Party Ain’t Over Yet

text: Albumi debytoi Britannian albumilistan sijalla 18.


title: Tarton tuomiokirkko

text:
Tarton tuomiokirkko, aiemmin "Dorpatin tuomiokirkko", ("Tartu toomkirik", , saks.:" Dorpater Domkirche") on raunioitunut kirkko Virossa Tartossa. Se ei enää ole kirkollisessa käytössä. Sen torneissa on Tarton yliopiston museo. Se on ainoa keskiaikainen kaksitorninen kirkko Virossa. Kirkkoa rakennettiin pitkän ajan kuluessa, todennäköisesti 1200-luvulta ja 1500-luvun alkupuolelle. Se tuhoutui Liivinmaan sodassa. Tornit avattiin matkailijoille 2005.
Tartossa Emajoen niemen mäellä Toomemäellä oli ollut virolaisten rakentama linnoitus, jonka saksalaiset tuhosivat 1224. Sen paikalle rakennettiin piispanlinna, "castrum Tarbate", ja saman mäen toiselle nyppylälle tuli tuomiokirkko.


title: Tarton tuomiokirkko

text: Tarton hiippakunta oli perustettu 1200-luvun alussa, ja ensimmäiset piispat olivat Hermann von Buxhöwden 1224–1248 ja Alexander 1263–1268.


title: Tarton tuomiokirkko

text: Riian piispa Albert nimitti veljensä Hermannin juuri perustetun hiippakunnan piispaksi. Alexander on käyttänyt itsestään myös titteliä Karjalan piispa, mutta sen taustasta ei ole tietoa.. Kun Riiasta tuli 1255 arkkihiippakunta, Tarton piispa jäi sen alaiseksi. Tarton piispalla oli myös maallinen valta, toisin kuin Tallinnan.


title: Tarton tuomiokirkko

text: Ensimmäisten piispojen aktiivisen toiminnan aikana alkoi Virossa myös kirkkojen rakentaminen. Kirjallisia merkintöjä Tarton tuomiokirkon rakentamisen alun ajankohdasta ei ole, mutta se on sijoitettu noin 1280-luvulle. Seurakunnista on mainintoja jo 1200-luvun ensimmäiseltä puoliskolta. Kuoriosa ja keskilaiva olivat käytössä ainakin 1299. Korkea kuori ja pääpilarit valmistuivat lopulliseen kokoonsa vasta 1470-luvulla. Myös kaksoistornit rakennettiin 1400-luvun jälkipuoliskolla. Tornien korkeus oli 66 metriä. Kirkko nimettiin Pietarille ja Paavalille. Kirkon ympärille tuli hautausmaa ja asuntoja. Kirkon ja linnan suojaksi rakennettiin muuri. Vuoden 1300-tienoilla Tarttoon perustettiin dominikaaniluostari.


title: Tarton tuomiokirkko

text: Kirkko kärsi pahoja vaurioita 1500-luvulla Liivinmaan sodassa, ja sen holvit romahtivat 1600-luvun alussa. Tornit madallettiin 1763 keskilaivan korkuisiksi, ja rakennelma suunniteltiin tykkien alustaksi.


title: Tarton tuomiokirkko

text: Kun Tarton yliopisto avattiin tauon jälkeen uudelleen 1800-luvun alussa, katedraalin kuori kunnostettiin 1806 yliopiston kirjastoksi. Kuori jaettiin kolmeksi kerrokseksi. Suunnitelman teki yliopiston saksalaissyntyinen arkkitehti Johann Wilhelm Krause. Kirkon keskiosa ja tornit jätettiin raunioiksi. Sittemmin kirjasto muutti uuteen rakennukseen, ja tilat siirtyivät yliopiston museon käyttöön ("Tartu Ülikooli ajaloomuuseum").


title: Tarton tuomiokirkko

text: Torneista on näköala yli Toomemäen rinteen kaupunkiin. 1800-luvun lopulla pohjoiseen torniin asennettiin vesisäiliö huolehtimaan Toomemäellä olevien yliopiston rakennusten ja lähiseudun vedentarpeesta. Raunioiden tuhon estämiseksi on niiden konservointi aloitettu 2000-luvun alussa.


title: Lola (Guinea)

text: Lola on kaupunki ja prefektuurikeskus Guinean kaakkososan Nzérékorén alueen Lolan prefektuurissa lähellä Liberian rajaa. Sen väkiluku oli 47 995 vuonna 2014.


title: Lola (Guinea)

text: Luonnonmaantieteellisesti kaupunki sijaitsee Guinean kaakkoisosan metsäisellä alueella (Metsä-Guinea).


title: HMS Keelhaul

text:
HMS Keelhaul on vuonna 2013 perustettu Suomalainen heavy-metal yhtye Oulun Haukiputaalta. Se koostuu jäsenistä Tomi Kurtti (laulu) Markus "Maake" Lukkarila (Kitara) Tuomas "Ponkko" Puhakka (Kitara) Janne "Faabio" Korpi (Basso)ja Kimmo Korva (Rummut).
Yhtye on tunnettu merihenkisestä teemastaan pukeutumisessa ja joissain yhtyeen kappaleissa.


title: HMS Keelhaul

text: Aluksi v.2013 Maake, Ponkko ja Faabio harjoittelivat Maaken autotallissa ilman vokalistia ja rumpalia ja pian he pyysivät Tomia liittymään yhtyeeseen, koska kaikki jäsenet tunsivat tämän jo entuudestaan.


title: HMS Keelhaul

text: He harjoittelivat ja soittivat cover-kappaleita mm. Bullet For My Valentinelta ja Avenged Sevenfoldilta, sekä Maaken tekemiä kappaleita ja yrittivät löytää rumpalia tuloksetta, kunnes he keksivät pyytää ystäväänsä Kimmoa liittymään yhtyeeseen ja HMS Keelhaulin kokoonpano oli valmis.


title: HMS Keelhaul

text:
Esiintyessään paikallisissa pubeissa ja ravintoloissa, he saivat paikallista suosiota kohtalaisesti ja päättivät aloittaa EP:n äänittämisen.
EP - Catch You When You Fall (In Love) julkaistiin syksyllä 2015 ja myi hyvin paikallisesti, muttei saavuttanut suurempaa huomiota.
Tämän jälkeen yhtye päätti aloittaa täyspitkän albumin äänitykset, koska omaa varteenotettavaa materiaalia oli kirjoitettu jo riittävästi.


title: HMS Keelhaul

text: "Anchord" albumi julkaisitiin 9.Joulukuuta 2016 Inverse Recordsin kautta. Albumi on saanut enimmäkseen hyviä arvosteluja.


title: Alarik Häggblom

text: Elmar Alarik Häggblom (14. maaliskuuta 1914 Vårdö, Ahvenanmaa – 7. toukokuuta 1995 Maarianhamina) oli suomalainen Ahvenanmaalla vaikuttanut poliitikko ja opettaja. Hän toimi Ahvenanmaan maakuntahallitusta johtavana maaneuvoksena 1972–1979.


title: Alarik Häggblom

text: Häggblom valmistui filosofian maisteriksi 1939. Hän toimi lehtorina Ahvenanmaan merenkulkuoppilaitoksen koneteknillisellä osastolla 1948–1967 ja Ahvenanmaan teknillisessä koulussa 1968–1972.


title: Alarik Häggblom

text: Häggblom oli Ahvenanmaan maakuntahallituksen jäsenenä 1953–1964, varamaaneuvoksena 1965–1967 ja maakuntapäivien edustajana 1967–1972 sekä 1979–1983. Hän oli maakuntapäivien puhemiehenä 1971–1972 ja maaneuvoksena hän toimi 1972–1979.


title: Evald Häggblom

text: Robert Evald Häggblom (6. joulukuuta 1905 Vårdö, Ahvenanmaa – 29. elokuuta 1976 Helsinki) oli suomalainen Ahvenanmaalla vaikuttanut kansakoulunopettaja, maakuntapoliitikko ja kansanedustaja.


title: Evald Häggblom

text: Häggblomin vanhemmat olivat maanviljelijä, kauppalaivuri Anders Robert Edvard Häggblom ja Amanda Emilia Sundström. Hän valmistui kansakoulunopettajaksi 1929 Uudenkaarlepyyn opettajaseminaarista ja toimi opettajana Brändössä Ahvenanmaalla 1929–1969.


title: Evald Häggblom

text: Häggblom oli Ruotsalaisen eduskuntaryhmän kansanedustajana 1966–1976 edustaen Ahvenanmaan maakunnan vaalipiiriä. Hän kuoli kesken edustajakautensa ja hänen tilalleen eduskuntaan tuli Gunnar Häggblom. Evald Häggblom toimi myös Ahvenanmaan maakuntapäivien varapuhemiehenä ja Åländsk samlingin puheenjohtajana. Hän oli kunnallispolitiikassa Brändön kunnanvaltuuston puheenjohtajana ja sihteerinä. Häggblom oli lisäksi Saaristoasiain neuvottelukunnan jäsenenä.


title: Olbernhau

text:
Olbernhau on kaupunki itäisessä Saksassa Saksin vapaavaltiossa. Se sijaitsee Erzgebirgen vuoristossa aivan Tšekin rajalla. Kaupungin asukasluku oli 11 320 vuoden 2016 lopussa.
Olbernhau on perinteistä Erzgebirgen vuoriston kaivosaluetta. Siellä on myös paljon alueelle tyypillisiä puusepänverstaita, joissa valmistetaan käyttö- ja koriste-esineitä sekä leluja, sekä niitä myyviä pieniä liikkeitä. Kaupungin symboleja ovatkin puusta valmistetut pähkinänsärkijä, Olbernhaun ratsastaja ja piparkakkunainen. Symbolit ovat esillä Olbernhaun joulumarkkinoilla ensimmäisestä adventista helmikuun alussa olevaan kynttilänpäivään saakka.


title: Olbernhau

text: Kaupunkiin pääsee Erzgebirgsbahnin junalla Chemnitzistä, joka on noin tunnin junamatkan päässä.


title: Gunnar Häggblom

text: Gunnar Bertel Häggblom (31. toukokuuta 1917 Saltvik, Ahvenanmaa – 18. huhtikuuta 2010 Saltvik) oli suomalainen Ahvenanmaalla vaikuttanut ylikonstaapeli, maakuntapoliitikko ja kansanedustaja.


title: Gunnar Häggblom

text: Häggblomin vanhemmat olivat maanviljelijä Konrad Severus Häggblom ja Aina Vilhelmina Isaksson. Hän kävi kansakoulun ja 1936 maamieskoulun sekä suoritti 1949 ylikonstaapelikurssin. Häggblom oli nuorena merillä ja oli sitten pari vuotta linja-autonkuljettajana. Hän toimi nuorempana poliisikonstaapelina Maarianhaminassa 1938–1939 ja Sundin nimismiespiirissä 1939–1942. Häggblom oli sitten vanhempana poliisikonstaapelina 1942–1949, ylikonstaapelina Saltvikissa 1949–1977 sekä Sundin piirin vt. nimismiehenä 1971–1972.


title: Gunnar Häggblom

text: Häggblom oli Ruotsalaisen eduskuntaryhmän kansanedustajana 1976–1983 edustaen Ahvenanmaan maakunnan vaalipiiriä. Hän tuli eduskuntaan kesken edustajakautensa kuolleen Evald Häggblomin tilalle. Gunnar Häggblom oli Ahvenanmaan maakuntapäivien jäsenenä 1955–1979 ja toimi maakuntapäivien varapuhemiehenä. Hän oli Ahvenanmaan maakuntahallituksen ja Åländsk samlingin keskushallituksen jäsenenä. Kunnallispolitiikassa Häggblom oli Saltvikin kunnanvaltuuston jäsenenä 1942–1987 ja toimi myös Saltvikin kunnanhallituksen ja kunnanvaltuuston puheenjohtajana. Häggblom oli lisäksi presidentin valitsijamiehenä vuoden 1978 presidentinvaaleissa.


title: Olbernhaun ratsastaja

text: Olbernhaun ratsastaja ("Olbernhauer Reiterlein") on puusta valmistettu koriste-esine.


title: Olbernhaun ratsastaja

text: Olbernhaun kauppiaat esittelivät keinuratsastajan yleisölle ensikerran Leipzigin messuilla vuonna 1782.


title: Olbernhaun ratsastaja

text: Maailmantalouden kriisi ja suuri lama 1930-luvulla toi mukanaan köyhyyttä ja ahdinkoa myös Erzgebirgen vuoristoseudulle, ja leikkikaluteollisuuden tuotanto lakkasi lähes kokonaan. Talvella 1933-1934 perustettiin Talviapujärjestö auttamaan tilannetta. Erzgebirgen lelutehtailijat saivat tehtäväksi valmistaa ”talviapumerkkejä”. Niitä myytiin valtakunnan erilaisissa tapahtumissa ja rahankeräysten yhteydessä 20 pennin hinnalla. Merkeistä saatu tuotto käytettiin hädänalaisten auttamiseen.


title: Olbernhaun ratsastaja

text: Talviapumerkit olivat puisia, värikkäästi koristeltuja noin 3 cm läpimitaltaan olevia rintamerkkejä. Niissä kuvattiin enkeleitä, joulukuusia, joulupukkeja ja toisinaan myös satumaailman hahmoja. Vuoden 1935 merkkiin haluttiin aivan erityinen kuva-aihe. Olbernhaunilainen lelutehtailija Max Korb valitsi sellaiseksi keinuhevosen ratsastajineen. Menestys oli valtava ja Olbernhaun pienestä ratsastajasta tuli Saksassa maankuulu hahmo.


title: Olbernhaun ratsastaja

text: Vuonna 1968 ratsastajaa alettiin ensi kerran valmistaa sarjatuotantona pienenä koriste-esineenä. Olbernhaun ratsastaja on nykyisin Erzgebirgen alueen puuleluvalmistajien liiton virallinen tuotemerkki. Sitä on jäljitelty moneen tarkoitukseen, mutta alkuperäisiä ratsastajia valmistetaan edelleen ainoastaan Olbernhaun puutaidepajoissa.


title: Kurmitsansara

text: Kurmitsansara ("Carex stenolepis", syn. "Carex grahamii", "Carex vesicaria" var. "alpigena") on monivuotinen sarakasvien heimoon kuuluva kasvilaji. Se muistuttaa jonkin verran kiiltosaraa ("Carex saxatilis") sekä luhtasaraa ("Carex vesicaria"), ja on toisinaan tulkittu myös niiden risteymäksi. Kurmitsansaran tähkät ovat kuitenkin niin hyvin järjestäytyneet, toisin kuin useilla muilla sararisteymillä, että kurmitsansara luetaan usein omaksi lajikseen.


title: Kurmitsansara

text: Kurmitsansaran varret ovat karheita ja voivat kasvaa puolimetrisiksi asti. Kurmitsansaran lehtitupet ovat purppuranpunaiset ja lehdet ovat litteitä, noin viisi millimetriä leveitä, tasaleveitä ja tyypillisesti vartta pidemmät.


title: Kurmitsansara

text: Kurmitsansaralla on tavallisesti kaksi hedetähkää ja kaksi tai kolme emitähkää. Hedetähkistä ylempi on yleensä selvästi suurempi kuin alempi ja alempi tähkä voi olla osittain emikukallinen. Emitähkät ovat yleensä 2–3 cm pitkiä ja tähkien alin tukilehti on iso. Emikukat ovat kolmeluottisia. Tähkäsuomut ovat teräväkulmaisia, reunoilta mustanruskeita, keskeltä vaaleampia ja kärjistään usein valkoisia. Pullakot ovat noin viisi millimetriä pitkiä, kullanruskeatäpläisiä tai kokonaan mustanruskeita ja niissä on selvästi kaksikärkinen, kapea suuota. Kurmitsansaran pullakot ovat suuremmat kuin kiiltosaralla, ja kiiltosaran lehdet ovat kouruiset, kun kurmitsansaralla ne ovat litteät. Luhtasaran emitähkät ovat puolestaan suurempia kuin kurmitsansaralla ja pullakot väriltään vihreitä tai kullanruskeita, kun kurmitsansaralla ne ovat suurelta osin mustanruskeita.


title: Kurmitsansara

text: Kurmitsansara on harvinainen ja se kasvaa tunturialueilla kalkkipitoisilla kosteilla turvemailla. Suomessa kurmitsansaraa tavataan lähes pelkästään Käsivarren Lapin kärjessä. Muualta Lapista on myös muutamia vanhoja sekä tuoreempia havaintoja.


title: Eric Trump

text: Eric Frederick Trump (s. 6. tammikuuta 1984 New York, New York, Yhdysvallat) on yhdysvaltalainen liikemies, hyväntekeväisyyden harrastaja ja TV-persoona. Hän on presidentti Donald Trumpin ja Ivana Zelníčkován kolmas lapsi, ja johtaa Trump Organizationia yhdessä veljensä Donald Jr.:n kanssa. Lisäksi hän on perustanut Eric Trump Foundationin ja omistaa sen ohella Trump Wineryn sekä 18 golfklubia.


title: Eric Trump

text: Eric Trump on esiintynyt isänsä "Diili"-televisiosarjassa 25 jaksossa vuosina 2010-2015.


title: Eric Trump

text: "The New York Observer" -lehti nimesi Eric Trumpin 20 tärkeimmän nuoren hyväntekeväisyyden harrastajan joukkoon vuonna 2013 ja "Wine Enthusiast Magazine" luovutti hänelle samana vuonna ”vuoden nouseva tähti” -palkinnon.


title: Eric Trump

text: Eric Frederick Trump syntyi New Yorkissa 6. tammikuuta 1984. Hän on kolmas liikemies Donald Trumpille ja malli Ivanka Trumpille syntyneistä lapsista; hänellä on isoveli Donald Jr. ja isosisko Ivanka. Vuonna 1991 Donald ja Ivana Trump erosivat.


title: Eric Trump

text: Hän valmistui Pottstownissa, Pennsylvaniassa lähellä Philadelphiaa sijaitsevasta Hill Schoolista vuonna 2002, ja toimi myöhemmin sen hallituksessa vuoteen 2013 saakka.


title: Eric Trump

text: Eric Trump liittyi isänsä Trump Organization -yritykseen. Hän toimii sen varatoimitusjohtajana yhdessä veljensä ja sisarensa kanssa. Vuonna 2006 Eric Trump perusti Eric Trump Foundationin, yleishyödyllisen säätiön, jonka tarkoituksena on kerätä rahaa vakavasti sairaille lapsille.


title: Eric Trump

text: Trump on ollut naimisissa aiemman pitkäaikaisen tyttöystävänsä, itseään kahta vuotta vanhemman Lara Yunaskan kanssa 8. marraskuuta 2014 lähtien. Yunaska on "Inside Editionin" apulaistuottaja.


title: Pitkäjärvi (Kangasala, Liuttu)

text: Pitkäjärvi on Pirkanmaalla Kangasalla Liutussa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pitkäjärvi on osa Viinikanojan valuma-aluetta.


title: Pitkäjärvi (Kangasala, Liuttu)

text: Järvi on 1,3 kilometriä pitkä, 250 metriä leveä ja sen pinta-ala on 16 hehtaaria. Järven rannat ovat melko jyrkkiä ja samaa voidaan sanoa jatkuvan veden allakin, sillä järvi on 28 metriä syvä. Jykintä on rannassa, missä Tampereen ja Kangasalan välisen harjujakson jatkuu Kaukajärvelle asti jyrkkänä. Järveen ei kartan mukaan laske yhtään ojaa. Eteläisen harjualueen päällä olevasta Turvelammesta näyttäisi oleva oja rinteen yläosaan. Pitkäjärven laskuoja on vanhaa Siltasalmea edustava tien alittava yhteys. Koska järven valuma-alue on vain 2,3 neliökilometriä ja koska järvi on samalla syvä, on veden laskennallinen viipymä 2,4 vuotta. Järven rantaviivan pituus on 2,8 kilometriä. Vain järven luoteisrannat Liutussa ja kapea osa koillisrantaa Ilkossa rajautuvat asutusalueeseen. Muut rannat ovat metsämaata. Vapaa-ajan asuntoja on rannoilla joitakin.


title: Pitkäjärvi (Kangasala, Liuttu)

text: Järven vedenlaatua on tutkittu vuodesta 1969 muutaman vuoden epäsäännöllisin välein. Vedenväri on melko väritöntä ja kirkasta, sillä vedessä on vain vähän humusta. Voimakkaimmillaankin humuspitoisuus on ollut kemiallisen hapenkulutuksenkin avulla mitattuna vain kohtalainen. Humusta on kuitenkin enemmän kuin Kaukajärvessä. Veden happamuustaso on normaali, vaikka sekin on hieman alhaisempi kuin Kangasjärvessä. Veden puskurikyky happamoitumista vastaan on erinomaisen hyvä. Vaaraa järven happamoitumisesta ei ole. Ravinnepitoisuudet ovat vaihdelleet voimakkaasti. Fosforipitoisuus on vaihdellut niin paljon, että sen perusteella järvi on välillä luokiteltu karuksi ja toisinaan reheväksi järveksi. Uusimmat ravinnetutkimukset tuovat sen takaisin karujen vesistöjen tasolle. Sen sijaan veden typpipitoisuudet ovat olleet normaalit. Veden hitaasta vaihtuvuudesta johtuu, että Pitkäjärvi on herkkä kuormituksille. Järvi sijaitsee suojassa korkeiden mäkien takana, jolloin vedet eivät sekoitu helposti kovillakaan tuulilla. Veden lämpötilakerrostuminen on voimakasta, jolloin harppauskerros on selvä eikä se katoa täysin kevään ja syksyn täyskierrossakaan. Tästä syystä alusveteen syntyy toistuvasti happikatoa ja silloin sedimenttiin vajonneet ravinteet alkavat liueta takaisin veteen. Tästä aiheutuu alusveteen voimakasta sisäistä kuormitusta, joka nostaa fosfori-, rauta- ja mangaanipitoisuudet korkeiksi. Nämä nousevat myös päällysveteen, kuten tutkimustuloksetkin osoittavat. Vaikka happi katoaakin alusvedestä, on happitilanne järvessä muuten tyydyttävä. Pitkäjärvi soveltuu virkistyskäyttöön vedenlaadun perusteella hyvin.


title: Pitkäjärvi (Kangasala, Liuttu)

text: Järvi on varsin nuori järvi, sillä se on syntynyt Kaukajärven järvenlaskussa. Vuonna 1855 julkaistussa Kalmbergin kartastossa Kaukajärvi oli piirretty juuri Pitkäjärven verran pitemmäksi.


title: Pitkäjärvi (Kangasala, Liuttu)

text: Vuoden 1953 peruskartan mukaan pohjoisrannalla oli useita vapaa-ajan asuntoja laitureineen. Näitä ei enää nykykartasta näy. Samassa kartassa Turvelammen laskuoja oli kaivettu Pitkäjärven rantaan saakka. Samoin oli tehty järven itäpään pohjoispuolella olevalle lammikolle ja itäpäässä olevalle peltopalstan kuivatusojalle. Lentolankankaan ja järven väliset pienet peltomaat olivat ilman kuivatusojia. Peltoja viljeltiin Liutussa 1960-luvulla, mutta vuoden 1975 kartassa viljelystä oltiin luopumassa ja alueelle alettiin rakentamaan asuntoja.


title: Beyla

text: Beyla on kaupunki ja prefektuurin hallintokeskus Guinean kaakkoisosassa Nzérékorén alueen Beylan prefektuurissa. Kaupungin asukasluku oli 32 212 (2014, vuonna 1996: as.).


title: Beyla

text: Luonnonmaantieteellisesti kaupunki sijaitsee metsävaltaisessa Metsä-Guineassa, ja sieltä johtaa maantie etelään aluekeskus Nzérékoréeen ja pohjoiseen naapurialueen keskukseen Kankaniin. Kaupungin perustivat kauppiaat 1200-luvulla orjien ja kolapähkinöiden keräilypaikaksi. Nykyään siellä myydään seudun maataloustuotantoa (riisiä, karjaa, tupakkaa, kahvia, palmuöljyä ja siemeniä. Beyla on sairaala sekä tupakka- ja tulitikkutehdas. Jonkin verran saadaan vesistöjen aikoinaan kasaamia timantteja läheiseltä timanttikaivokselta Bounoudoun luota. Seutua asuttaa islaminuskoinen väestö. Läheisillä Simandouvuorilla on rautamalmiesiintymiä.


title: Valoa pimeään

text: Valoa pimeään on Emma Salokoski Ensemblen kolmas studioalbumi. Se julkaistiin vuonna 24. huhtikuuta 2012 levymerkillä Warner Music Finland. Edellisistä albumeista poiketen tällä levyllä ei ole lainakappaleita vaan kaikki laulut ovat aiemmin levyttämättömiä. Suurin osa sanoituksista on Emma Salokosken kirjoittamia.


title: Jääpallon Venäjän mestaruussarja 1993–1994

text: Venäjän jääpallon mestaruussarja pelattiin toista kertaa kaudella 1993–1994. Sarja pelattiin kahdessa maantieteellisesti jaetussa alkulohkossa. Lohkojen neljä parasta pääsivät pudotuspeleihin. Mestaruuden voitti Ekaterinburgin SKA.


text: Alma-Atan Dynamo vetäytyi sarjasta kahden ottelun jälkeen, ja sen pelaamat ottelut mitätöitiin.


text: SKA Ekaterinburg voitti Venäjän mestaruuden.


text: Arktik-Servis vetäytyi jatko-otteluista.


text: Neljä parasta selviytyivät seuraavan kauden mestaruussarjaan.


title: Union Aéromaritime de Transport

text: Union Aéromaritime de Transport tai UAT oli ranskalainen lentoyhtiö. Sen pääkonttori oli 8. arrondissementissa, Pariisissa.


title: Dabola

text: Dabola on kaupunki ja prefektuurinsa hallintokeskus Guinean keskiosassa Faranahin alueen Dabolan prefektuurissa. Sen asukasluku oli 38 464 (2014).


title: Dabola

text: Kaupunki sijaitsee Fouta Djallonin tasangon itäreunalla lähellä Tinkissojoen Bouka-haaraa. Dabola on Conakry–Kankan rautatien varrella lähellä Mamoun, Kouroussan ja Faranahin maanteiden risteystä. on kauppapaikka alueella tuotetulle riisille, maapähkinöille, hirssille ja karjalle. Siellä on maapähkinäöljyn tuotantolaitos. Ympäröivä seutu on pääosin savannia ja sijaitse keskimäärin 300 merenpinnan yläpuolella.


title: Macenta

text: Macenta on kaupunki Guinean kaakkoisosassa Nzérékorén alueen Macentan prefektuurissa. Kaupungin asukasluku oli 65 755 (2014, vuonna 1996: 47 360 as.).


title: Macenta

text: Luonnonmaantieteellisesti kaupunki sijaitsee metsävaltaisessa Metsä-Guineassa noin 620 metriä merenpinnan yläpuolella, Nzérékorésta Guéckédouhun johtavan maantien varrella. Se on seutunsa maataloustuotteiden johtava kauppapaikka, jossa myydään teetä, kahvia, riisiä, kassavaa, kolapähkinöitä, palmuöljyä ja siemeniä. Kaupungissa on teentuotantolaitos (vuodelta 1968), maatalouden tutkimusasema, saha ja useita toisen asteen kouluja.


title: Fria

text: Fria on teollisuuskaupunki Guinean länsiosassa Bokén alueen Frian prefektuurissa. Kaupungin väkiluku oli 61 582 (2014). Väestön enemmistö on susuja.


title: Fria

text: Fria tunnetaan alumiiniteollisuuskaupunkina. Lähistöllä sijaitsee Konkouréjokeen rakennettu Amaria-pato. Seudun bauksiittimalmiesiintymät löydettiin vuonna 1954 ja alumiinin vientikuljetukset rautateitse aloitettiin vuonna 1960 pääkaupunki Conakryyn kautta (maanteitse etelään 88 km, rautateitse matka on pidempi).


title: Fria

text: Kaupunki on prefektuurinsa hallintokeskus ja myös seudun kaupallinen keskus. Siellä toimii tasavallan suurin teknillinen oppilaitos. Kaupungissa on myös sairaala, urheilustadion, moskeija ja roomalaiskatolinen kirkko (vuodelta 1959).


title: Fria

text: Nykyään kaupungin pohjoisosissa toimii alumiiniteollisuuskonserni Rusal, joka jalostaa guinealaisesta bauksiitista jatkotuotteita. Vuonna 2006 tehtyjen kauppojen jälkeisten kiistojen takia jalostustoiminta oli tosin välillä katkolla.


title: Kuka vartijoita vartioi

text: Kuka vartijoita vartioi on Leena Landerin kirjoittama historiallinen romaani, joka perustuu tositapahtumiin. Teoksessa kuvataan kahta vuodenvaihteen viikkoa vuosina 1895 ja 2012. Vuoden 1895 jouluaattona suomalaisomistuksessa ollut fregatti Palme haaksirikkoutui Irlanninmerellä. Tarinassa vuoden 2012 tasossa onnettomuutta tutkii Palmella olleen Matias Sahlmanin pojantyttärentytär yhdessä eläkkeellä olevan kommodorimiehensä kanssa.


title: Kuka vartijoita vartioi

text: Fregatti Palme on jäänkuljetukseen suunniteltu alus. Se valmistettiin Yhdysvalloissa, ja se kuului alun perin "Jääkuninkaana" tunnetun Frederic Tudorin laivastoon. Aluksen on ostanut ahvenanmaalainen Erik Siren, joka aikoo rikastua myymällä suomalaista jäätä ulkomaille. Tuohon aikaan koneellista jäähdytystä ei vielä juurikaan ollut käytössä, joten elintarvikkeiden kylmänä pitämiseen tarvittiin luonnonjäätä. Alus on matkalla Liverpoolista Amerikkaan, kun se joutuu myrskyyn jouluaattona pian Englannista lähtönsä jälkeen. Miehistö yrittää ohjata laivan lahden suojaan, mutta alus ajautuu rajussa aallokossa hiekkasärkälle. Kingstownista lähetetään pelastusalus Civil Service nro 7 hakemaan miehistöä maihin, mutta pelastusalus kaatuu myrskyn voimasta. Aluksen pitäisi kääntyä itsestään oikeinpäin, mutta se ei käännykään. Kaikki pelastusaluksella olleet 15 miestä joutuvat veden varaan ja hukkuvat. Palmen miehistö ja matkustajat saadaan pelastettua maihin vasta tapaninpäivänä.


title: Kuka vartijoita vartioi

text: Palmen kapteenina toimi kokenut Peterson, mutta onnettomuuden jälkeen kapteeniksi ilmoitetaan Erik Sirenin 23-vuotias poika Oskar Siren, jolla ei vielä ole kapteenin lupakirjaa. Peterson alennetaan ensimmäiseksi perämieheksi. Oskar väittää laivan kaikkien asiakirjojen huuhtoutuneen mereen. Aluksella olivat onnettomuushetkellä mukana myös Oskarin vaimo Elin sekä heidän pieni tyttärensä Ester. Palmen haaksirikosta sekä pelastusaluksen miehistön tuhosta muodostuu suuri mediatapahtuma. Tapauksen jälkeen perustettu avustussäätiö kerää nopeasti runsaan määrän lahjoituksia onnettomuudessa kuolleiden miesten perheiden auttamiseksi. Palmea ei oltu vakuutettu, ja Erik Siren on valmis käyttämään kaikki konstit saadakseen korvauksen menettämästään kallisarvoisesta laivasta. Siren liittoutuu säätiötä hallinnoivien herrojen kanssa. Onnettomuutta ja sen tutkintaa on lähetetty seuraamaan Irish Timesin toimittaja Daniel Ford, joka alkaa aavistaa, että tapauksen käsittelyä koetetaan manipuloida. Jos tutkinnassa todetaan pelastusaluksessa olleen rakenteellinen vika, joka esti aluksen kääntymisen, onnettomuus asettaa kyseenalaiseksi monen muun samalta varustamolta tulleen, vielä suuremman laivan merikelpoisuuden. Vastakkain joutuvat totuus ja yläluokan etujen tavoittelu. Myös rouva Sirenin sekä Petersonin on valittava puolensa.


title: Kuka vartijoita vartioi

text: Yksi Palmen matkustajista on turkulaisesta orpokodista karannut 12-vuotias Matias Sahlman. Poika on noussut laivaan alun perin salamatkustajana. Hänen isoveljensä Samuel on palkattu laivalle keittiöpojaksi. Veljesten on tarkoitus jäädä laivasta Liverpoolissa ja etsiä englantilaissyntyinen äitinsä, mutta ainoastaan veli pääsee livahtamaan laivasta ja Matias jää kiinni. Hän päätyy Palmen kajuuttapalvelijaksi. Vuonna 2012 Palmen tapausta tutkii Sahlmanin pojantyttärentytär, jonka tarkoituksena on selvittää mitä Sahlmanille tapahtui. Matti Salkoseksi nimensä muuttanut Sahlman ei puhunut nuoremmille polville onnettomuudesta, mutta hänen tavaroissaan on säilynyt hänen kuolemansa jälkeenkin kansio, joka sisältää vanhoja, englanninkielisiä lehtileikkeitä.


title: Kérouané

text: Kérouané on kaupunki ja prefektuurin hallintokeskus Guinean kaakkoisosassa Kankanin alueen Kérouanén prefektuurissa. Sen asukasluku oli 36 314 (2014; 15 499 as. vuonna 1996).


title: Kérouané

text: Kaupunki sijaitsee Beylasta Kankaniin johtavan maantien varrella. Se on paikallisten maataloustuotteiden (riisi, hirssi, karja) kaupankäynnin keskus. Ympäröivä seutu on pääosin savannia ja sitä asuttavat enimmäkseen islaminuskoinen väestö. Seudun jokiuomiin keräytyneitä timantteja on kaivettu 1950-luvulta lähtien ja seudun itäosan Simandouvuorilla on rautamalmia.


title: Kouroussa

text: Kouroussa on kaupunki, prefektuurin hallintokeskus ja jokisatama Guinean itäisessä Kankanin alueen Kouroussan prefektuurissa. Sen asukasluku oli 39 412 (2014). Seutu on pääosin savannia ja sitä asuttavat erityisesti islaminuskoiset mandinkat ja djalonket.


title: Kouroussa

text: Kaupunki sijaitsee Nigerjoen yläjuoksulla pääkaupunki Conakryn ja Kankanin välisen maantien varrella. Kouroussa on keskeinen markkinapaikka prefektuurissa tuotetulle riisille, sipulille, hirssille, maapähkinöille, seesaminsiemenille, puuvillalle ja karjalle. Kouroussassa on muun muassa ranskalaisen tutkimusmatkailijan René-Auguste Caillién muistomerkki; Callié oli ensimmäinen Timbuktusta käsin kaupungissa vieraillut eurooppalainen (1828).


title: Ylä-Senegal

text: Ylä-Senegal () oli Ranskan sotilasalue nykyisen Malin länsiosassa vuosina 1880–1890.


title: Ylä-Senegal

text: Senegalin kuvernöörin Louis Brière de l’Islen perustama Ylä-Senegal oli Ranskan ensimmäinen hallintoalue nykyisen Malin alueella. Sen päällikkönä toimi Senegalin kuvernöörin alainen ylikomendantti. Ylä-Senegalin ylikomendantteja olivat muun muassa Gustave Borgnis-Desbordes (vuoteen 1883), Joseph Gallieni (1886–1888) ja Louis Archinard (vuodesta 1888). Alueen hallinnollinen keskus siirrettiin Médinestä Kayesiin vuonna 1881.


title: Ylä-Senegal

text: 1880-luvun aikana ranskalaiset laajensivat valloittamaansa aluetta Nigerjoelle ja ryhtyivät rakentamaan rautatietä Kayesista Koulikoroon. Vuonna 1890 alue nimettiin Ranskan Sudaniksi, joka sai siviilihallinnon vuonna 1893.


title: Ylä-Senegal ja Keski-Niger

text: Ylä-Senegal ja Keski-Niger () oli Ranskan siirtomaa-alue Ranskan Länsi-Afrikassa vuosina 1899–1902.


title: Ylä-Senegal ja Keski-Niger

text: Ranskan Länsi-Afrikan uudelleenjärjestelyn yhteydessä entinen Ranskan Sudanin hallinto lakkautettiin ja osa sen alueesta liitettiin muihin siirtomaihin. Beylan, Dinguirayen, Kankanin, Kissidougoun, Kouroussan ja Siguirin piirit liitettiin Guineaan, Bounan, Kongin ja Odiennén piirit Norsunluurannikkoon ja Koualan ja Sayn piirit Dahomeyhin. Ranskan Sudanin muista alueista muodostettiin Ylä-Senegalin ja Keski-Nigerin hallintoalue. Se jakautui yhteen siviilialueeseen ja aluksi kahteen, vuodesta 1900 kolmeen sotilasalueeseen, joiden keskuksina toimivat Timbuktu, Bobo Dioulasso ja Zinder. Siviilihallinnon päällikkönä toimi kenraalikuvernöörin edustaja Kayesissa. Sotilasalueiden komentajat olivat sotilasasioissa suoraan kenraalikuvernöörin, mutta siviiliasioissa hänen edustajansa alaisia. Siviili- ja sotilasalueilla oli myös yhteinen budjetti.


title: Ylä-Senegal ja Keski-Niger

text: Siviilialueen tilalle perustettiin vuonna 1902 Senegambia ja Niger, jonka yhteyteen kuuluivat myös Timbuktun ja Bobo Dioulasson sotilasalueet.


title: Ylä-Senegal ja Niger

text: Ylä-Senegal ja Niger () oli Ranskan Länsi-Afrikkaan kuulunut siirtomaa vuosina 1904–1920. Se käsitti nykyisten Malin ja Burkina Fason valtioiden alueet.


title: Ylä-Senegal ja Niger

text: Siirtomaa muodostettiin 18. lokakuuta 1904 Senegambian ja Nigerin alueesta, johon liitettiin Ranskan Länsi-Afrikan toinen eli Bobo Dioulasson sotilasalue. Ensimmäisestä eli Timbuktun ja kolmannesta eli Zinderin sotilasalueesta muodostettiin Ylä-Senegalin ja Nigerin alainen Nigerin sotilasalue. Senegambian ja Nigerin alueeseen kuulunet Senegaljoen vasemman rannan protektoraatit liitettiin Senegaliin.


title: Ylä-Senegal ja Niger

text: Ylä-Senegal ja Niger oli aikaisemmasta poiketen Ranskan Länsi-Afrikan federaatioon kuulunut siirtomaa, jolla oma hallintonsa. Sen johtajana toimi Ranskan Länsi-Afrikan kenraalikuvernöörin alainen varakuvernööri. Siirtomaan pääkaupunki siirrettiin vuonna 1908 Kayesista Bamakoon.


title: Ylä-Senegal ja Niger

text: Timbuktun alue ja Gaon piiri liitettiin vuoden 1911 alussa Nigerin sotilasalueesta Ylä-Senegaliin ja Nigeriin. Seuraavan vuoden alussa voimaan tullut asetus erotti sotilasalueen Ylä-Senegalin ja Nigerin yhteydestä ja asetti sen suoraan Ranskan Länsi-Afrikan kenraalikuvernöörin alaisuuteen. Ylä-Voltasta muodostettiin erillinen siirtomaa vuonna 1919.


title: Ylä-Senegal ja Niger

text: Ylä-Senegal ja Niger sai takaisin vanhan nimensä Ranskan Sudan 4. joulukuuta 1920. Virallisten nimien rinnalla tätä nimitystä oli käytetty koko ajan.


title: Guinean aluejako

text: Guinean alue jaetaan tarkastelutavasta riippuen joko luonnonmaantieteellisesti (neljään osaan) tai aluehallinnollisesti.


title: Guinean aluejako

text:
Guinean neljä luonnonmaantieteellistä aluetta () ovat (Huom. aluenimillä on ollut aiemmin Guineaa laajempia historiallisia merkityksiä):
Tätä (alkujaan) luonnonmaantieteellistä jakoa käytetään laajalti Guinean tilastoissa muitakin yhteiskunnan ominaisuuksia kuvattaessa. Tämä aluejako käy ilmi oheisesta kartasta.


title: Guinean aluejako

text: Guinean aluehallinnon ylin taso muodostuu yhdestä kuvernoraatista (, pääkaupunki Conakry) ja seitsemästä hallinnollisesta alueesta ():


title: Guinean aluejako

text: Aluehallinnon toisella tasolla Guinea jakautuu pääkaupunki Conakryn muodostamaan erityisalueeseen ja 33 prefektuuriin (). Prefektuurit jakautuvat edelleen aliprefektuureiksi, joita vuonna 2014 oli yhteensä 305. Myös luonnonmaantieteellinen aluejako voidaan muodostaa prefektuurien pohjalta. Oheinen taulukko sisältää perustiedot Guinean prefektuureista ja kutakin vastaavan luonnonmaantieteellisen alueen.


title: Topias Haapanen

text: Topias Haapanen (s. 27. huhtikuuta 1998 Pirkkala) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä. Jatkoaika.com -verkkolehden toimittaja Niko Björkstenin mukaan Haapanen muistuttaa pelityyliltään Michael Kerästä.


title: Topias Haapanen

text: Haapanen aloitti jääkiekkoilun Pirkkalan Pingviineissä. Hänet valittiin kauden 2008–2009 päätteeksi seuran E98-junioreiden parhaaksi pelaajaksi. Haapanen siirtyi juniorina sittemmin Tampereen Ilvekseen. Hän oli kaudella 2015–2016 seuran B-nuorten paras syöttäjä ja kolmanneksi paras pistemies tehoilla 16+43=59.


title: Topias Haapanen

text: Jo ensimmäisellä A-juniorikaudellan 2016–2017 Haapanen voitti tehoilla 15+40=55 koko A-nuorten SM-liigan syöttöpörssin ja sijoittui pistepörssissä toiseksi edellään vain joukkuetoveri Joona Ikonen. Hänet valittiin kauden päätteeksi sarjan toiseen tähdistökentälliseen. Haapanen teki Ilveksessä SM-liigadebyyttinsä 30. tammikuuta 2016 vieraissa Mikkelin Jukureita vastaan. Hän sai ottelussa jääaikaa 13.25 minuuttia ja keräsi teholukeman +1. Antti Äikäs valitsi Haapasen ottelun Alumnien tähtien kakkostähdeksi. Seuraavassa ottelussa 3. tammikuuta 2017 Vaasan Sportia vastaan hän teki liigauransa avausmaalin ja kauden ainoaksi jääneen tehopisteensä. Jani Nikko valitsi Haapasen ottelun Alumnien tähtien kolmostähdeksi. Hän pelasi kauden aikana SM-liigassa kahdeksan runkosarjaottelua.


title: Topias Haapanen

text: Huhtikuussa 2017 Haapanen teki kolmivuotisen SM-liigasopimuksen Ilveksen kanssa. Hän pelasi joukkueessa kaudella 2017–2018 19 runkosarjaottelua tehopistein 3+1=4. Haapanen pelasi suurimman osan kaudestaan lainalla Mestis-joukkue Lempäälän Kisassa, jossa hän pelasi kauden loppuun.


title: Topias Haapanen

text: Haapanen on pelannut seitsemän nuorten maaottelua.


title: Pape Badiane

text: Pape Badiane (10. helmikuuta 1980 Boulogne-Billancourt – 24. joulukuuta 2016) oli ranskalainen koripalloilija.


title: Pape Badiane

text: Isona laitahyökkääjänä pelannut Badiane pelasi vuodet 2000–2003 Clevelandin osavaltionyliopistossa ja edusti tämän jälkeen ammattilaisurallaan ranskalaisseuroja. Badiane voitti Ranskan mestaruuden vuonna 2007, Ranskan cup-mestaruuden vuonna 2009 ja Ranskan liigacup-mestaruuden vuosina 2007 ja 2009. Hänet valittiin kolmesti, vuosina 2006, 2007 ja 2009, Ranskan pääsarjan tähdistöotteluun.


title: Pape Badiane

text: Badiane pelasi Ranskan miesten maajoukkueessa 23 ottelua ja kuului Ranskan kahdeksanneksi sijoittuneeseen joukkueeseen Espanjan EM-kilpailuissa 2007.


title: Pape Badiane

text: Badiane päätti ammattilaisuransa loukkaantumiseen mutta jatkoi pelaamista alemmilla sarjatasoilla siirryttyään työskentelemään informaatioteknologian pariin. Hänen kaksi pikkusisarustaan olivat myös ammattilaiskoripalloilijoita. 24. joulukuuta 2016 Badianen ilmoitettiin kuolleen 36-vuotiaana auto-onnettomuudessa.


title: Tyronn Lue

text: Tyronn Jamar Lue (s. 3. toukokuuta 1977 Mexico, Missouri) on yhdysvaltalainen koripallovalmentaja ja kilpauransa päättänyt koripalloilija.


title: Tyronn Lue

text: Nebraskaa yliopistosarjassa edustanut Lue varattiin NBA:han vuonna 1998 23. varausvuorolla. Luen varannut Denver Nuggets luopui hänestä jo varauspäivän iltana, ja Lue edusti ensimmäiset kolme NBA-kauttaan Los Angeles Lakersia voittaen NBA-mestaruudet vuosina 2000 ja 2001. Lakersin lisäksi Lue edusti vuodet 1998–2009 kestäneellä NBA-pelaajaurallaan kuutta eri seuraa, pisimpään Atlanta Hawksia vuosina 2004–2008.


title: Tyronn Lue

text: Vuodesta 2009 Lue toimi NBA:ssa apuvalmentajana, ensin Boston Celticsissä ja myöhemmin Lakersissa. Vuonna 2014 hän siirtyi valmentamaan Cleveland Cavaliersin organisaatioon nousten joukkueen päävalmentajaksi kesken kauden tammikuussa 2016. Luen valmentama ja muun muassa LeBron Jamesin tähdittämä Cavaliers ylsi heti keväällä 2016 historialliseen NBA-mestaruuteen voitettuaan loppuotteluissa Golden State Warriorsin.


title: Poitiers Basket 86

text: Poitiers Basket 86 on koripalloseura Ranskan Poitiersista.


title: Poitiers Basket 86

text: Vuonna 2004 perustettu seura on pelannut pääasiassa Ranskan kahdella korkeimmalla sarjatasolla. Seuraa ovat edustaneet muun muassa Evan Fournier ja Pape Badiane.


title: Sangarédi

text: Sangarédi (myös muodossa Sangaredi) on kaivoskaupunki Guinean länsiosassa Bokén alueen Bokén prefektuurissa. Kaupungin väkiluku oli 76 425 (2014).


title: Sangarédi

text: Sangarédi tunnetaan lähistönsä suurista bauksiittimalmin esiintymistään, joiden hyödyntäminen aloitettiin vuonna 1973. Seudulle on myös rakennettu malminjalostusta (alumiinioksidiksi eli aluminaksi) Guinean valtion ja yhdysvaltalainen alumiiniteollisuuskonserni Alcoan ja brittiläis-australialaisen Rio Tinto Alcanin yhteistyönä (yhteisyritys Compagnie des Bauxites de Guinee, CBG). Suuri osa seudun bauksiitista viedään jalostustuotteina ulkomaille Kamsarin satama- ja teollisuuskaupungista, jossa toimii myös bauksiitin jalostamo.


title: Faranah

text: Faranah on kaupunki Nigerjoen yläjuoksun varrella Guinean keskiosassa Faranahin alueen Faranahin prefektuurissa. Sen asukasluku oli 77 918 (2014; vuonna 1996 vain 34 472 as.).


title: Faranah

text: Kaupunki on perustettu 1890-luvulla Ranskan tukikohdaksi malilaisen sotilasjohtaja Samory Tourén vastaisessa taistelussa. Kaupungista johtavat maantiet Dabolaan ja Kissidougouhun. Faranah on kauppapaikka alueella tuotetulle riisille, karjalle, palmuöljylle ja siemenille. Siellä on sairaala ja roomalaiskatolinen lähetysasema (vuodelta 1948). Faranahin lentoasema sijaitsee kantakaupungista länteen.


title: Faranah

text: Kaupungin lounaispuolella on kahvin ja palmuöljun tuotantoalue, josta saa myös alkunsa Nigerjoki (alkupää nimeltään "Dioliba").


title: Mamou

text: Mamou on kaupunki Guinean keskiosassa Mamoun alueen Mamoun prefektuurissa. Sen väkiluku oli 83 008 (2014).


title: Mamou

text: Mamou perustetiin vuonna 1908 kokoomapaikaksi siitä 201 kilometriä lounaaseen sijaitsevan pääkaupunki Conakryyn johtavalle radalle. Kaupunki sijaitsee Conakry–Kankan -rautatielinjan varrella ja on myös maanteiden risteyspaikkakunta, jonne saapuvat tiet Kindiasta, Dalabasta, Dabolasta ja Faranahista. Se on ympäröivän seudun maataloustuotteiden kauppapaikka, jossa myydään muun muassa riisiä, karjaa, sitrushedelmiä, banaania, tomaattia ja mangoja. Seudun vientituotteisiin kuuluvat banaanit, hedelmämehut ja appelsiiniöljy (eteerinen öljy). Kaupungissa toimii elintarviketeollisuutta ja maan ensimmäinen saha. Siellä on useita sairaaloita (yleissairaala, psyykkinen sairaala, leprasairaala) toisen asteen oppilaitos, säähavaintoasema, keskusmoskeija ja roomalaiskatolinen lähetysasema (vuodelta 1948).


title: Mamou

text: Ympäröivä alue on pääosin savannia ja muodostaa osan Fouta Djallonin tasangosta.


title: Mamou

text: Mamousta 42 kilometriä koilliseen sijaitsee Timbo, joka toimi 1700- ja 1800-luvuilla Fouta Djallonin tasavallan johdon (, islaminuskoisia poliittisia, uskonnollisia ja sotilasjohtajia) hallintokeskuksena.


title: Kamsar

text: Kamsar on satamakaupunki Guinean länsiosassa Bokén alueen Bokén prefektuurissa, Atlantin valtameren rannalla. Kaupungin väkiluku oli 113 350 (2014).


title: Kamsar

text: Kamsar tunnetaan suurena guinealaisen alumiiniteollisuusyhtiö Guinea Alumina Corporation (GAC) ja Guinean valtion yhdessä amerikkalaisen Alcoan ja brittiläis-australialaisen Rio Tinto Alcanin kanssa perustaman kaivos- ja vientiyrityksen (yhteisyritys Compagnie des Bauxites de Guinee, CBG) käyttämän bauksiittimalmin ja sen jalostustuotteiden (kuten alumiinioksidi) vientisatamana.


title: Labé

text: Labé on kaupunki Guinean Labén alueen Labén prefektuurissa. Se on Labén alueen hallintokeskus. Kaupungin asukasluku oli 141 730 (2014).


title: Labé

text: Kaupunki sijaitsee Fouta Djallonin tasangolla linnuntietä runsas 250 kilometriä pääkaupunki Conakrystä koilliseen. Kaupunki sijaitsee noin 1 050 metriä merenpinnan yläpuolella. Labé on maanteiden risteyspaikka, jonne saapuu maantie Mamousta, Senegalin rajalta ja Malin, Touguén ja Télimélén kaupungeista. Kaupungin pohjoisosassa on maan sisäiseen liikenteeseen käytetty Labén lentoasema.


title: Labé

text: Dialonke-kansa perusti kaupungin 1720-luvulla ja se nimettiin heidän päällikkönsä "Manga Labé"n mukaan. Kaupungista muodostui 1700- ja 1800-luvulla tärkeä Fouta Djallonin valtakunnan poliittinen ja kaupallinen keskus.


title: Labé

text: Nyttemmin se on tärkeä alueellinen kauppapaikka tiheästi, pääosin muslimiuskoisten fulanien asuttaman alueen maataloustuotteille (karja, riisi, hirssi, sitrushedelmät). Labé on suuri appelsiinikaupan koontikeskus, josta hedelmät rahdataan kuorma-autoilla Senegalin Dakariin ja Mamoun kaupungin tuoremehupakkaamoon. Kaupunki tuottaa vientiin myös appelsiini-, sitruuna- ja jasmiiniöljyä (eteerisiä öljyjä), joita käytetään saippuan ja parfyymien valmistuksessa. Labéssa on sairaala, useita toisen asteen kouluja, keskusmoskeija ja roomalaiskatolinen lähetysasema.


title: Dubréka

text: Dubréka on kaupunki ja prefektuurinsa hallintokeskus Guinean lounaisosassa Kindian alueen Dubrékan prefektuurissa. Kaupunki sijaitsee pääkaupunki Conakryn pohjoisnaapurina; kaupunkien keskustojen väli on maanteitse runsas 45 kilometriä. Dubrékan väkiluku oli 170 388 ja koko prefektuurissa asui 330 548 henkeä (2014).


title: Kindia

text: Kindia on kaupunki Guinean länsiosassa Kindian alueen Kindian prefektuurissa. Sen asukasluku oli 170 557 (2014). Seudun suurin väestöryhmä ovat islaminuskoiset susut ja fulanit.


title: Kindia

text: Kaupunki sijaitsee 112 kilometriä maan pääkaupungista Conakrysta koilliseen. Kindia on risteyspaikka Mamoun, Télimélén ja Sierra Leonen Makeniin kaupungeista saapuville maanteille.


title: Kindia

text: Kindia perustettiin vuonna 1904 keräilypisteeksi Conakryn–Nigerin rautatien varrelle. Nykyään se on alueensa maataloustuotannon (kuten riisin, karjan, banaanien, ananaksien, sitrushedelmien, palmuöljyn ja siementen) keskeinen kauppakeskus. Seudulta viedään hedelmiä ja Gmelina-suvun puista tuotettua puutavaraa (jota käytetään tulitikkuihin ja rasioihin) Conakryyn. Kaupungissa toimii kansallinen maatalousalan oppilaitos (The National School of Agriculture, 1961), valtiollinen hedelmäntutkimuslaitos (Institute of Fruit Research, 1961) ja koepuutarha.


title: Kindia

text: Viereisestä Friguiagbén aliprefektuurista, noin 13 kilometriä Kindiasta lounaaseen, on löydetty bauksiittiesiintymä, ja sinne on perustetu yksi Guinean useista alumiiniteollisuudelle raaka-aineita tuottavista kaivoksista.


title: Siguiri

text: Siguiri on kaupunki ja prefektuurin hallintokeskus Länsi-Afrikassa sijaitsevan Guinean Kankanin alueen Siguirin prefektuurissa. Kaupungin muodostaman aliprefektuurin väkiluku oli 183 875; koko prefektuurissa asukkaita oli 687 002 (2014).


title: Siguiri

text: Kaupunki sijaitsee Guinean koillisosassa ja siellä on Nigerjoen satama. Kaupunki on myös Malin Bamakosta, sekä Guinean Kankanista ja Dinguirayesta saapuvien maanteiden risteyspaikka. Kaupunki toimii ympäröivän seudun maataloustuotteiden kauppapaikkana muun muassa karjalle, maissille, hirssille ja kolapähkinöille. Kaupungista viedään seudun jokilaaksoissa tuotettua riisiä. Kaupungissa on sairaala, keskusmoskeija ja roomalaiskatolinen lähetysasema (vuodelta 1924).


title: Siguiri

text: Siguirin kaupungin lähistöllä toimii myös kultakaivos, jossa työskenteli vajaa 3 000 henkeä vuonna 2007. Seudun kultaesiintymä on tunnettu jo 1200-luvulta lähtien. Kaivos on 85-prosenttisesti ulkomaalaisomistuksessa (AngloGold Ashanti).


title: Siguiri

text: Kaupungin lounaisosassa sijaitsee maapohjainen, kansallisesti käytetty Sigurin lentoasema (IATA: GII, ICAO: GUSI).


title: Labén alue

text: Labén alue () on yksi Guinean kahdeksasta ylimmän tason hallintoalueesta. Alueen pinta-ala on 22 869 neliökilometriä ja väkiluku oli 994 458 vuonna 2014. Hallinnollinen keskus on Labé (141 730 as., 2014). Aluetta rajaavat idässä Guinean Faranahin, etelässä Mamoun, lounaassa Kindian ja lännessä Bokén alue sekä pohjoisessa Senegalin ja Malin tasavallat.


title: Labén alue

text: Labén alueeseen kuuluu viisi prefektuuria, jotka jakautuvat paikallistasolla yhteensä 48 aliprefektuuriin:


title: Labén alue

text: Labén alue muodostaa osan Keski-Guinean luonnonmaantieteellisesta alueesta ().


title: Mamoun alue

text: Mamoun alue () on yksi Guinean kahdeksasta ylimmän tason hallintoalueesta. Alueen pinta-ala on 17 074 neliökilometriä ja väkiluku oli 731 188 vuonna 2014. Hallinnollinen keskus on Mamou.


title: Mamoun alue

text: Aluetta rajaavat lännessä Guinean Kindian, pohjoisessa Labén ja idässä Faranahin alueet sekä etelässä Sierra Leonen tasavalta.


title: Mamoun alue

text: Mamoun alueeseen kuuluu kolme prefektuuria, jotka jakautuvat paikallistasolla yhteensä 33 aliprefektuuriin:


title: Mamoun alue

text: Mamoun alue muodostaa osan Keski-Guinean luonnonmaantieteellisesta alueesta ()..


title: Jelena Stasova

text: Jelena Dmitrijevna Stasova (15. lokakuuta 1873 Pietari, Venäjän keisarikunta – 31. joulukuuta 1966 Moskova, Neuvostoliitto) oli venäläinen bolševikki ja neuvostoliittolainen poliitikko. Hän toimi Kansainvälisen puna-avun (MOPR) puheenjohtajana 1927–1938. Stasova oli vuonna 1919 ensimmäinen nainen Neuvostoliiton kommunistisen puolueen politbyroon jäsenenä.


title: Jelena Stasova

text: Jelena Stasova syntyi Pietarissa vuonna 1873 etniseen venäläiseen perheeseen. Hänen isänsä Dmitri Stasov (1828–1918) oli liberaali asianajaja, joka oli töissä senaatissa. Jelenan äiti Poliksena Stasova oli tunnettu feministi, kuten myös hänen tätinsä Nadežda Stasova. Dmitri Stasov toimi airuena tsaari Aleksanteri II:n kruunajaisissa sekä Aleksanteri II:n salamurhaa yrittäneen vallankumouksellisen narodnikki Dmitri Karakozovin puolustusasianajaja. Jelenan isoisä toimi Aleksanteri I:n ja Nikolai I:n arkkitehtinä. Jelenan setä oli taidekriitikko Vladimir Stasov.


title: Jelena Stasova

text: Jelena sai tuohon aikaan tytöille harvinaisen laadukkaan koulutuksen. Hän tempautui mukaan sosialistiseen vallankumoukselliseen liikkeeseen toimiessaan 1890-luvulla köyhien opettajana. Stasova liittyi Venäjän sosiaalidemokraattiseen työväenpuolueeseen sen perustamisvuonna 1898. Hän erikoistui maanalaiseen järjestötoimintaan ja valitsi puolueen hajaannuksessa bolševikkien puolen. Hän onnistui jatkamaan maanalaista työtä Venäjällä yhtäjaksoisesti viisi vuotta jäämättä kiinni. Stasova oli maanpaossa Genevessä, Sveitsissä 1905–1906. Vuosina 1907–1912 hän toimi Tiflisissä Georgiassa. Vuoden 1912 Prahan puoluekokouksessa hänet hyväksyttiin bolševikkien keskuskomitean ehdokasjäseneksi. Jouduttuaan viranomaisten pidättämäksi hän oli vuosina 1913–1916 karkotettuna Siperiaan.


title: Jelena Stasova

text: Stasova palasi puoluetyöhön vuoden 1917 helmikuun vallankumouksen jälkeen. Hän oli vuodesta 1917 bolševikkipuolueen keskuskomitean sihteerinä ja sen jäsenenä 1918–1920. Hän toimi koko puolueen puoluesihteerinä Jakov Sverdlovin kuoleman jälkeen maaliskuusta marraskuuhun 1919. Tässä yhteydessä Stasova oli myös politbyroon tilapäisenä jäsenenä heinäkuusta syyskuuhun 1919. Hän erosi keskuskomitean sihteerin tehtävistä maaliskuussa 1920 protestina, koska katsoi muun puoluejohdon juonittelevan häntä vastaan. Hän ei enää sen jälkeen päässyt merkittäviin asemiin puolueen johdossa. Vuosina 1921–1926 Stasova työskenteli Kominternin tehtävissä Saksassa. Palattuaan Neuvostoliittoon hän johti vuosina 1927–1938 Kansainvälistä puna-apua MOPR:ia, joka välitti taloudellista tukea ja oikeusapua eri maiden vangituille kommunisteille. Vuosina 1938–1946 Stasova toimitti "Internatsionalnaja literatura" -lehteä, joka julkaisi ulkomaisten kirjailijoiden tekstejä fasisminvastaisen yhteistyön hengessä.


title: Jelena Stasova

text: Stasova selvisi Stalinin vainoista 1930-luvulla. Jäätyään eläkkeelle vuonna 1946 hänet vangittiin kahdeksan kuukauden ajaksi. 1950-luvun destalinisaation aikana hän oli näkyvä vainojen uhrien avustamisen ja rehabilitaation puolestapuhuja. Hän muun muassa allekirjoitti vuonna 1961 puoluekokoukselle suunnatun adressin, jossa vaadittiin Nikolai Buharinin postuumia rehabilitointia. Viimeisinä vuosinaan Stasova nautti arvonantoa yhtenä viimeisistä ”vanhoista bolševikeista”. Hän sai sosialistisen työn sankarin kunniamerkin 1960. Hän kuoli 93-vuotiaana vuonna 1966 ja hänet haudattiin Kremlin muuriin Moskovassa.


title: Slavko Kalezić

text: Slavko Kalezić (montenegroksi: Славко Калезић) (s. 4. lokakuuta 1985 Titograd, Montenegron ST) on montenegrolainen laulaja, lauluntekijä ja näyttelijä. Hän edusti Montenegroa vuoden 2017 Euroviisuissa Kiovassa kappaleella "Space".


title: Space (Slavko Kalezićin kappale)

text: Space on montenegrolaislaulaja Slavko Kalezićin esittämä kappale, jolla hän edusti Montenegroa vuoden 2017 Euroviisuissa.


title: Space (Slavko Kalezićin kappale)

text: Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 56 pistettä, jäi sijalle 16 eikä päässyt finaaliin.


title: Charter of the Forest

text: Charter of the Forest eli Metsän peruskirja on vuoden 1217 kuningas Henrik III:nnen englantilainen laajennus kahta vuotta aiempaan Juhana Maattoman allekirjoittamaan Magna Carta -perustuslakiin.


title: Charter of the Forest

text: Charter of the Forest palauttaa aatelille sen ikiaikaisen oikeuden hyödyntää kruunun metsiä metsästykseen ja muuhun tarvittavaan toimintaan. Kun yhteiset luonnonvarat ovat olennainen kansalaisten toimeentulon lähde, ei sitä julkinen valta eli tässä tapauksessa kuningas voi käyttää mielin määrin omistuksesta huolimatta.


title: Charter of the Forest

text: Nykyään tätä periaatetta tulkitaan paitsi jokamiehenoikeutena myös siten, että kun juridinen henkilö, esimerkiksi kaivos- tai metsäyhtiö katsoo oikeudekseen vaikkapa vieraan maan maaperällä aloittaa tuottavan liiketoiminnan, sitä ei voi paikallinen valtio estää. Esimerkiksi ylikansallinen kaivosyhtiö Pacific Rim käy vuonna 2016 oikeutta El Salvadorin valtiota vastaan, koska maan hallitus haluaa suojella ekologista ympäristöä kaivostoiminnan aiheuttamilta ongelmilta. Menetelmää on käytetty myös esimerkiksi Australiassa ja Kongossa. Menettelystä kansainvälisissä yhteyksissä käytetään yleisesti nimitystä vapaakauppa.


title: Rust Buccaneers

text: Rust Buccaneers on suomalaisen Oulussa sijaitsevan Pixolanen kehittämä peli PlayStation 3 konsolille.


title: Rust Buccaneers

text: Peli sai Pelaaja-lehden arvostelussa 5/10 pistettä.


title: T-Square

text: T-Square on Japanilainen Fuusiojazz-yhtye, joka perustettiin vuonna 1978. T-Square tuli kuuluisaksi 1970-luvun taitteessa ja 1980-luvulla muiden japanilaisten fuusioyhtyeiden kanssa. Yhtye saavutti kuitenkin suurempaa suosiota, kun heidän kappaleitaan alkoi soimaan Japanin Formula F1-lähetyksissä 1080-luvun lopussa.


title: T-Square

text: Yhtyeen suosion ollessa huipullaan 1980-luvulla, soittajina toimivat kitaristi Masahiro Andoh, basisti Mitsuru Sutoh, Saksofonisti/huilisti/EWI soittaja Takeshi Itoh, kosketinsoittaja Hirotaka Izumi, ja rumpali Hiroyuki Noritake.


title: T-Square

text: Heidän tunnetuimpia kappaleitaan ovat mm. "Truth", "Japanese Soul Brothers", "Takarajima", sekä "Omens of Love". "Truth" kappaletta käytettiin Japanilaisen Fuji televisiokanavan Formula 1 lähetyksistä, mistä yhtye sai kuuluisuutta.


title: T-Square

text: Vuonna 1976, The Square yhtye aloitti pienenä Jazz-Rock bändinä, joka oli perustettu Meijin yliopistossa. Yhtyeen ensimmäinen basisti oli Yuhji Nakamura, kitaristina toimi Masahiro Andoh, pianistina Jun Hakama ja rumpalinaShunichi Harada. Masahiro Andohin mukaan bändin ensimmäinen nimi perustui New Yorkin Madison Square Gardeniin. Hakaman ja Haradan korvasivat myöhemmin Junko Miyagi koskettimissa ja Michael S. Kawai vaihtui rumpaliksi ja nuori saksofonisti Takeshi Itoh liittyi bändiin vuonna 1977.


title: T-Square

text: Yhtye teki myös livealbumeita, joista yksi taltioitiin Roxy-klubilla. Kaksi vuotta myöhemmin yhtyeen saksofonistiksi vaihtui Masato Honda, joka debytoi yhtyeen albumilla"T-Square Live (josta löytyy myös tämä F1 Grand Prix Tunnari)".


title: T-Square

text: Vuonna 2000 Honda siirtyi kuitenkin soolouralle ja hänet korvasi taas Takeshi Itoh.


title: T-Square

text: Japanissa järjestettiin vuonna 2003 kaksi konserttia nimellä "Casiopea vs. The Square", jossa nämä kaksi Japanin tunnetuinta fuusioyhtyettä ottivat leikkimielisesti mittaa toisistaan.


title: T-Square

text: (* - Denotes T-Square albums sold under their native Japanese Names, rather than with the album sold in English, as T-Square usually does.)


title: Watchtower (videopeli)

text: Watchtower on suomessa kehitetty tietokonepeli Amiga-tietokoneille. Pelin on kehittänyt CyberArts ja se on julkaistu vuonna 1996.


title: Watchtower (videopeli)

text: Pelissä ohjataan sotilasta ja ammutaan vastustajia Commodore 64:n "Rambo" ja "Commando" -pelien tapaan.


title: Watchtower (videopeli)

text: Pelin ovat kehittäneet:


title: Watchtower (videopeli)

text: CU Amiga -lehti antoi pelille 78/100 arvostelussaan (huhtikuu 1996).


title: Herman Mattsson

text: Mathias Herman Mattsson (12. heinäkuuta 1882 Sund, Ahvenanmaa – 24. heinäkuuta 1961 Sund) oli suomalainen Ahvenanmaalla vaikuttanut maanviljelijä, maakuntapoliitikko ja kansanedustaja.


title: Herman Mattsson

text: Mattssonin vanhemmat olivat maanviljelijä Matts Adolf Mattsson ja Karolina Josefina Lindholm. Hän kävi kansakoulun ja toimi maanviljelijänä Sundissa. Mattsson oli viiden vuoden ajan siirtolaisena Yhdysvalloissa ja oli merillä seitsemänä kesänä. Hän toimi Sundin osuuskaupan hoitajana 1921–1928 ja Ahvenanmaan Osakepankin Sundin konttorin hoitajana 1926–1929. Mattsson oli myös Suomi-yhtiön edustajana ja paikallisasiamiehenä 1929–1951 sekä Kansaneläkelaitoksen piiriasiamiehenä 1938–1950.


title: Herman Mattsson

text: Mattsson oli Ruotsalaisen eduskuntaryhmän kansanedustajana 1933–1936 ja 1938–1939 edustaen Turun läänin eteläistä vaalipiiriä. Hän tuli eduskuntaan toiselle kaudelleen ruotsalaisten Rafael Collianderin tilalle. Herman Mattsson oli myös Ahvenanmaan maakuntapäivien jäsenenä ja ensimmäisenä varapuhemiehenä. Hän oli mukana kunnallispolitiikassa Sundin kunnanvaltuuston jäsenenä.


title: Arthur Larson

text: Frans Arthur Larson (21. tammikuuta 1897 Hammarland, Ahvenanmaa – 21. lokakuuta 1959 Maarianhamina) oli suomalainen Ahvenanmaalla vaikuttanut maanviljelijä, maakuntapoliitikko ja kansanedustaja.


title: Arthur Larson

text: Larsonin vanhemmat olivat maanviljelijä Lars Otto Karlsson ja Matilda Kristina Eriksson. Hän kävi kansakoulun ja toimi maanviljelijänä Hammarlandissa. Larson oli jonkin aikaa siirtolaisena Yhdysvalloissa ja oli myös merimiehenä. Hän toimi lautamiehenä 1930–1951 ja oli Hammarlandin vapaapalokunnan päällikkönä 1936–1948.


title: Arthur Larson

text: Larson oli Ruotsalaisen eduskuntaryhmän kansanedustajana 1948–1959 edustaen Ahvenanmaan maakunnan vaalipiiriä. Hän kuoli kesken edustajakautensa ja hänen tilalleen eduskuntaan tuli ruotsalaisten Elis Andersson. Arthur Larson oli myös Ahvenanmaan maakuntapäivien jäsenenä. Hän oli mukana kunnallispolitiikassa Hammarlandin kunnallislautakunnan puheenjohtajana. Larson oli presidentin valitsijamiehenä vuoden 1956 presidentinvaaleissa. Hän oli Föreningen Åland i New York -yhdistyksen puheenjohtaja.


title: Gunnar Takolander

text: Gunnar Alexander Takolander (14. maaliskuuta 1880 Kirkkonummi – 16. huhtikuuta 1955 Helsinki) oli suomalainen lakitieteen lisensiaatti, pankinjohtaja ja kansanedustaja.


title: Gunnar Takolander

text: Takolanderin vanhemmat olivat kruununnimismies Alexander Magnus Takolander ja Hulda Olivia Lagus. Hän pääsi ylioppilaaksi 1898 (Läroverket för gossar och flickor) ja opiskeli Helsingin yliopistossa valmistuen filosofian kandidaatiksi 1903, molempien oikeuksien kandidaatiksi 1908 sekä lakitieteen lisensiaatiksi 1948. Takolander sai varatuomarin arvon 1911.


title: Gunnar Takolander

text: Takolander oli tilanomistajana Kirkkonummella 1903–1921 ja asianajajana Helsingissä 1908–1913 omistaen asianajotoimisto Gunnar Takolanderin vuosina 1910–1913. Hän oli myös Åland-lehden toimittajana 1904–1905 ja Viborgs Nyheter-lehden päätoimittajana 1905. Takolander oli sitten pankkialalla toimien Landtmannabankenin johtokunnan jäsenenä 1913–1920, Unionpankin varatoimitusjohtajana Helsingissä 1921–1924 ja Unionpankin notariaattiosaston johtajana vuodesta 1922 alkaen. Hän oli Unionpankin johtokunnan jäsen 1924–1930 ja Helsingin Osakepankin johtokunnan jäsen 1931–1944. Takolander toimi Porkkalan liiton asiamiehenä 1944–1951 ja "Svenska tidnings- och förlags Ab":n toimitusjohtajana 1944–1951. Hänellä oli uudelleen oma lakiasiaintoimisto 1948–1951.


title: Gunnar Takolander

text: Takolander oli Ruotsalaisen eduskuntaryhmän kansanedustajana 1914–1917 edustaen Uudenmaan läänin vaalipiiriä. Hän sai vapautuksen edustajatoimesta sairauden takia 11. huhtikuuta 1917 ja hänen tilalleen eduskuntaan tuli ruotsalaisten Alexander Gadolin. Takolander oli Siirtoväen neuvottelukunnan ja Ruotsalaisen kansanpuolueen keskushallituksen jäsen ja hän toimi Föreningen 1880 års män -yhdistyksen puheenjohtajana.


title: Gunnar Takolander

text: Gunnar Takolander oli naimisissa 1905–1926 opettaja Ester Amanda Maria Åkerlundin (k. 1926) ja 1927–1942 Elisabeth Marie Constance Mechelinin (k. 1942) kanssa.


title: Kinnaslampi

text: Kinnaslampi on suomalainen sukunimi, joka on muun muassa seuraavilla henkilöillä:


title: Nina Seljunina

text: Nina Petrovna Seljunina (myöh. Seljunina-Rotševa, , s. 13. lokakuuta 1948) on Neuvostoliittoa edustanut, kilpauransa päättänyt maastohiihtäjä, joka kuuluu etniseltä taustaltaan suomalais-ugrilaiseen vähemmistöön, mareihin. Seljunina saavutti urheilu-uransa aikana muun muassa kultaa 4 × 5 km viestissä vuoden 1974 hiihdon maailmanmestaruuskisoissa ja hopeaa samassa lajissa Lake Placidin talviolympialaisissa 1980.


title: Lars Ove Aunli

text: Lars Ove Aunli (s. 8. maaliskuuta 1993) on norjalainen maastohiihtäjä, joka edustaa Strindheim IL:ää.


title: Lars Ove Aunli

text: Aunli kilpaili Skandinavia Cupissa ensimmäisen kerran Skellefteåssa 4. tammikuuta 2014. Hän on ollut parhaimmillaan 21:s 15 kilometrin vapaan hiihtotavan kisassa Lillehammerissa 12. joulukuuta 2014.


title: Lars Ove Aunli

text: Norjan-mestaruuskilpailuissa Aunli on ollut henkilökohtaisilla matkoillaan parhaimmillaan 14:s yhdistelmäkilpailussa Løtenissä 2013. Tromssassa 2016 hän saavutti NM-pronssia Strindheim IL:n viestijoukkueessa yhdessä Petter Northugin ja Even Northugin kanssa.


title: Lars Ove Aunli

text: Aunlin suvussa on useita tunnettuja hiihtäjiä. Hänen vanhempansa Ove Aunli (s. 1956) ja Berit Aunli (o.s. Kvello, s. 1959) saavuttivat kumpikin kahdeksan arvokisamitalia ja äidinisä Kristen Kvello (1931–1998) oli moninkertainen NM-mitalisti.


title: Kalle Joukanen

text: Kalle Gabriel Joukanen (9. maaliskuuta 1892 Kankaanpää – 6. elokuuta 1970 Kankaanpää) oli suomalainen maanviljelijä, kunnallisneuvos ja maalaisliiton kansanedustaja.


title: Kalle Joukanen

text: Joukasen vanhemmat olivat maanviljelijä Vihtori Joukanen ja Emma Sofia Mustelin. Hän kävi kansakoulun ja kansanopiston ja toimi maanviljelijänä perintötilallaan Kankaanpäässä. Joukanen omisti maatilan myös Porin maalaiskunnassa. Hän toimi lisäksi mylly- ja sahaliikkeen harjoittajana ja oli Kankaanpään Saha oy:n ja Kankaanpään Kauppa oy:n hallituksen puheenjohtajana.


title: Kalle Joukanen

text: Joukanen oli maalaisliiton kansanedustajana 1930–1932, 1936–1945 ja 1948–1954 edustaen Turun läänin pohjoista vaalipiiriä. Hän sai ensimmäisellä kaudellaan vapautuksen edustajatoimesta sairauden takia 28. huhtikuuta 1932 ja hänen tilalleen eduskuntaan tuli maalaisliiton Kaarle Ellilä. Joukanen oli presidentin valitsijamiehenä vuosien 1931, 1937, 1940, 1943 ja 1950 presidentinvaaleissa. Hän oli Kankaanpään kunnanvaltuuston jäsen ja kunnallislautakunnan puheenjohtaja. Joukanen oli muun muassa MTK:n valtuuskunnan jäsen ja Satakunnan maataloustuottajain liiton johtokunnan puheenjohtaja. Hän sai kunnallisneuvoksen arvon 1942.


title: Kalle Joukanen

text: Kalle Joukanen oli naimisissa vuodesta 1915 Emma Maria Wiron kanssa.


title: Eetu Jussila

text: Sulo Eetu Jussila (7. syyskuuta 1882 Orivesi – 15. kesäkuuta 1973 Orivesi) oli suomalainen maanviljelijä, agrologi ja maalaisliiton kansanedustaja.


title: Eetu Jussila

text: Jussilan vanhemmat olivat maanviljelijä Joonas Jussila ja Edla Maria Harola. Hän kävi kansakoulun ja 1908 maamieskoulun sekä 1911 maamiesopiston. Jussila oli kotitilallaan maataloustöissä ja oli sitten siirtolaisena Yhdysvalloissa työskennellen rauta- ja terästeollisuudessa 1903–1904. Suomeen palattuaan hän toimi maanviljelijänä Orivedellä. Jussila oli Pohjois-Karjalan maanviljelysseuran maatalousneuvojana 1910–1912, Hämeen - Satakunnan maanviljelysseuran maatalousneuvojana 1913–1920, Hämeen läänin pohjoisen elintarvetoimiston elintarveasioiden neuvojana 1918–1919 ja Kansaneläkelaitoksen Oriveden piiriasiamiehenä 1938–1950.


title: Eetu Jussila

text: Jussila oli maalaisliiton kansanedustajana 1929–1930 ja 1931–1933 edustaen Hämeen läänin pohjoista vaalipiiriä. Hän tuli toiselle edustajakaudelleen 19. lokakuuta 1931 kesken edustajakautensa kuolleen Edistyspuolueen Walto Tuomiojan tilalle. Jussila oli Oriveden kunnanvaltuuston jäsen. Hän oli maalaisliiton Pohjois-Hämeen piiritoimikunnan jäsen ja Hämeen - Satakunnan maanviljelysseuran varapuheenjohtaja.


title: Nicolas Hague

text: Nicolas Hague (s. 5. joulukuuta 1998 Kitchener, Ontario) on kanadalainen jääkiekkoilija, joka edustaa NHL-seura Vegas Golden Knightsin organisaatiossa.


title: Klim Kostin

text: Klim Sergejevitš Kostin (; s. 5. toukokuuta 1999 Penza, Venäjä) on venäläinen jääkiekkoilija, joka pelaa NHL-joukkue St. Louis Bluesissa. Hän pelaa lähinnä AHL-joukkue San Antonio Rampagessa. Blues varasi Kostinin ensimmäisellä kierroksella 31. pelaajana . Hän on lähtökohtaisesti pelipaikaltaan keskushyökkääjä, mutta Kostin on pelannut viime vuosina enemmän laitahyökkääjänä.


title: Klim Kostin

text: "The Sports Forecaster" -sivuston mukaan Kostin on isokokoinen, vahva ja tehokas laitahyökkääjä, jolla on hyvät pelintekotaidot, hyvä runko ja vahva liuku. Kostin kykenee pelaamaan vahvasti sekä omassa puolustuspäässä että laitojen läheisyydessä, eikä hän kaihda kontakteja. Kostinilla on myös suhteellisen hyvä pelikäsitys. Hänellä on kuitenkin kehitettävää kokonaisvaltaisessa pelaamisessa ja tasaisuudessa, jotta Kostin voisi ulosmitata täyden potentiaalinsa. Hänen tulisi myös käyttää kokoaan enemmän hyödyksi. Myös loukkaantumiset ovat haitanneet Kostinin kehitystä.


title: Klim Kostin

text: NHL:n Euroopan kykyjenetsintäpäällikkö Göran Stubb on sanonut Kostinista:


title: Klim Kostin

text: Kostin on luonnehtinut itseään voimahyökkääjäksi ja kertonut ottaneensa pelaamiseensa mallia Patrik Laineesta. Nimettömänä pysynyt NHL:n kykyjenetsijä on verrannut häntä Valeri Nitšuškiniin.


title: Klim Kostin

text: Kostin on Dizel Penzan kasvatti. Hän muutti vain 12-vuotiaana isoäitinsä luokse Moskovaan ja siirtyi Dinamo Moskovan junioreihin. Kostin toimi kaudella 2015–2016 seuran U17-junioreiden varakapteenina. Hän debytoi samalla kaudella HK MVD Balašihan joukkueessa Venäjän nuorten sarja MHL:ssä, jossa Kostin oli joukkueen kolmanneksi paras pistemies tehoilla 8+13=21.


title: Klim Kostin

text: Kesällä 2016 WHL-joukkue Kootenay Ice varasi Kostinin koko ensimmäisenä pelaajana. Hän ei kuitenkaan siirtynyt joukkueeseen, vaan päätti jatkaa kaudella 2016–2017 uraansa Dinamo Moskovan organisaatiossa. Kostin teki seurassa KHL-debyyttinsä vain 17-vuotiaana 15. syyskuuta 2016 HK Sotšia vastaan. Hän sai ottelussa jääaikaa 2.56 minuuttia. Kostin pelasi kauden aikana kahdeksan KHL-ottelua ilman tehopisteitä. Hän pelasi miesten pelejä myös yhdeksän ottelun verran farmijoukkue Dinamo Balašihassa, VHL:ssä. Yksi MHL-ottelu mukaan lukien Kostinille ei kertynyt kauden aikana kuitenkaan enempää runkosarjaotteluita leikkaushoitoa vaatineen olkapäävamman vuoksi.


title: Klim Kostin

text: St. Louis Blues varasi Kostinin ensimmäisellä kierroksella 31. pelaajana . Seura sai hänen varausvuoronsa Pittsburgh Penguinsilta varaustilaisuuden kynnyksellä tehdyssä pelaajakaupassa. Blues varasi ennen Kostinia samana kesänä aiemmin jo Robert Thomasin (20. varaus). Kostin teki jo saman vuoden syyskuussa seuran kanssa kolmivuotisen tulokassopimuksen. Hän sai NHL-sopimuksen odotettua nopeammin, sillä talousvaikeuksista kärsinyt Dinamo Moskova päätti vapauttaa kaikki sopimuksensa vapaille markkinoille, mikä ei estänyt Kostinia tekemästä NHL-sopimusta. Hän pelasi kauden 2017–2018 kokonaan AHL-joukkue San Antonio Rampagen vahvuudessa, jossa Kostinin tulokaskausi toi 67 runkosarjaottelussa tehot 6+22=28.


title: Klim Kostin

text: Myös kauden 2018–2019 Kostin aloitti San Antonio Rampagen AHL-joukkueessa.


title: Klim Kostin

text: Kostin pelasi alle 20-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Venäjän kapteenina ja johdatti joukkueen pronssiin. Kostin oli vuoden 2017 Venäjän paras pistemies ja maalintekijä tehoilla 5+3=8. Hän voitti myös joukkueen sisäisen tehotilaston lukemalla +7. Valmennus valitsi Kostinin Venäjän turnauksen yhdeksi kolmesta parhaasta pelaajasta. Hänet valittiin myös sekä Sveitsiä että Valko-Venäjää vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Klim Kostin

text: Alle 20-vuotiaiden vuoden 2018 MM-kilpailuissa Kostin valittiin Slovakiaa vastaan pelatun puolivälieräottelun päätteeksi Venäjän ottelun parhaaksi pelaajaksi. Yhdysvaltoja vastaan pelatun välieräottelun päätteeksi hänet palkittiin valmennuksen valitsemana joukkueensa turnauksen yhtenä kolmesta parhaasta pelaajasta. Venäjän 1–2-tappioon päättyneen ottelun päätteeksi palkintoa vastaanottaessaan joukkueensa tappioon pettynyt Kostin herätti kyseenalaista huomiota. Ennen palkinnon vastaanottamista hän paiskasi kypäränsä kaukalon laitaan, vei palkintonsa tämän jälkeen omaan vaihtoaitioonsa, eikä katsonut kameraan palkittujen joukkuetovereidensa yhteiskuvassa. Palatessaan siniviivalle Kostin kiroili häntä kuvanneelle kameralle. Kostin pyysi ottelun jälkeen julkisesti anteeksi käytöstään vedoten tappiosta tulleeseen pettymykseensä. Hänen erikoinen käytönsä jatkui kuitenkin pronssiottelussa Sveitsiä vastaan, kun Kostin tuuletti 3–1-osumaansa provosoivasti tukkimalla korvansa hänelle aiemman käytöksen vuoksi buuanneelle kanadalaisyleisölle. Kostinin osuma jäi lopulta Venäjän 5–2-voittoon päättyneen ottelun pronssin ratkaisseeksi maaliksi.


title: Klim Kostin

text: Kostin pelasi myös alle 18-vuotiaiden MM-kilpailuissa vuonna 2016, jolloin hän toimi Venäjän kapteenina ja johdatti joukkueen pronssiin. Kostin sai joukkueesta paikan, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä. Kostin jakoi neljällä osumallaan Venäjän sisäisen syöttöpörssin voiton Dmitri Samorukovin kanssa.


title: Klim Kostin

text: Kostin pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän toimi Venäjän kapteenina ja johdatti joukkueen pronssiin. Kostin voitti tehoilla 4+3=7 joukkueen sisäisen pistepörssin sekä jakoi sisäisen maalipörssin voiton Andrei Svetšnikovin kanssa. Hän pelasi myös World U-17 Hockey Challengessa, jolloin Kostin toimi Venäjän kapteenina ja voitti hopeaa. Hän pelasi myös alle 19-vuotiaiden World Junior A Challengessa vuonna 2016 voittaen pronssia.


title: Kanta (topologia)

text: Topologisen avaruuden kanta on sellainen kokoelma avoimia joukkoja, että avaruuden jokainen avoin joukko, tyhjää joukkoa lukuun ottamatta, voidaan muodostaa niiden yhdisteenä. Kannoilla on suuri merkitys topologiassa, koska monet topologiat on helpoiten määriteltävissä kantojensa avulla, jotka "generoivat" ne.


title: Kanta (topologia)

text: Olkoon "X" mielivaltainen joukko ja "B" kokoelma sen osajoukkoja. Tällöin "B" on jonkin "X":n topologian kanta, jos se toteuttaa seuraavat ehdot:Jos "X":n osajoukkojen kokoelma "B" ei toteuta molempia ehtoja, se ei ole minkään "X":n topologian kanta. Se on kuitenkin alikanta, samoin kuin jokainen kokoelma "X":n osajoukkoa. Kääntäen jos "B" toteuttaa molemmat ehdot 1 ja 2, on olemassa yksikäsitteinen "X":n topologia, jonka kanta "B" on; sitä sanotaan "B":n "generoimaksi" topologiaksi. Tämä onkin hyvin yleinen tapa määritellä avaruuksien topologiat. Välttämätön, mutta ei riittävä ehto sille, että "B" generoi "X":lle jonkin topologiaan, on että "B" on suljettu leikkausten suhteen eli kahden siihen kuuluvan joukon leikkauskin aina kuuluu siihen tai on tyhjä; silloin nimittäin joukko "B" = "I" voidaan muodostaa edellä selitetyllä tavalla.


title: Kanta (topologia)

text: Esimerkiksi reaalilukujen joukossa kaikkien avointen välien joukko on reaalilukujen topologian kanta, koska kahden avoimen välin leikkaus on aina joko avoin väli tai tyhjä joukko. Itse asiassa juuri tämä kanta generoikin reaalilukujen joukon eli lukusuoran tavanomaisen topologian.


title: Kanta (topologia)

text: Topologisen avaruuden kanta ei kuitenkaan ole yksikäsitteinen. Monet kannat, erisuuretkin, saattavat generoida saman topologian. Esimerkiksi sellaisten avointen välien joukko, joiden molemmat päätepisteet ovat rationaalilukuja, on myös reaalilukujoukon tavanomaisen topologian kanta, samoin kuin toisaalta sellaistenkin avointen välien joukko, joiden molemmat päätepisteet ovat irrationaalilukuja, mutta nämä kaksi joukkoa ovat täysin erillisiä ja molemmat sisältyvät kaikkien avointen välien joukkoon. Toisin kuin vektoriavaruuden kanta lineaarialgebrassa, topologisen avaruuden kanta ei välttämättä ole maksimaalinen; itse asiassa ainoa maksimaalinen kanta on avaruuden topologia (eli kaikkien avointen joukkojen kokoelma) itse. Mikä tahansa annetun kannan generoimaan topologiaan kuuluva avoin joukko voidaan lisätä kantaan, jolloin tuloksena on kanta, joka generoi saman topologian. Pienintä mahtavuutta, joka topologisen avaruuden jollakin kannalla on, sanotaan tämän avaruuden "painoksi".


title: Kanta (topologia)

text: Esimerkkinä avointen joukkojen kokoelmasta, joka ei ole kanta, voidaan mainita kaikkien muotoa (−∞, "a") tai ("a", ∞) olevien toispuolisesti äärettömien välien joukko "S", kun "a" on reaaliluku. Tämä joukko "S" ei ole minkään formula_2:n topologian kanta. Tämän todistamiseksi oletetaan, että se olisi. Siitä seuraisi, että esimerkiksi välit (−∞, 1) ja (0, ∞) kuuluisivat "S":n generoimaan topologiaan, kuuluvathan ne sen kantaankin, ja silloin niiden myös niiden leikkauksen eli välin (0,1) pitäisi kuulua siihen. Mutta tätä väliä (0,1) selvästikään ei voida muodostaa "S":ään kuuluvien joukkojen yhdisteenä. Edellä esitetyn kriteerin jälkimmäinen ehto ei täyty, sillä jos tältä väliltä valitaan piste "x", ei ole sellaista väliin (0,1) sisältyvää joukkoa, joka kuuluisi kokoelmaan "S".Avaruuden topologia voidaan kuvata, paitsi avoimen, yhtä hyvin myös sen suljettujen joukkojen avulla. Niinpä voidaankin määritellä kantaa vastaava käsite myös topologisen avaruuden suljetuille joukoille. Jos on annettu topologinen avaruus "X", suljettujen joukkojen kokoelma "F" on suljettujen joukkojen kanta, jos ja vain jos jokaista suljettua joukkoa "A" ja jokaista "A":han kuulumatonta pistettä "x" kohti on olemassa "F":ään kuuluva suljettu joukko "A", johon "x" ei sisälly.


title: Kanta (topologia)

text: On helppo todeta, että "F" on "X":n suljettujen joukkojen kanta, jos ja vain jos "F":ään kuuluvien joukkojen kompementit muodostavat "X":n avointen joukkojen kannan.


title: Kanta (topologia)

text:
Olkoon "F" avaruuden "X" suljettujen joukkojen kanta. Silloin pätee:
Jokainen "X":n osajoukkojen kokoelma, joka toteuttaa nämä ehdot, on jonkin "X":n topologian suljettujen joukkojen kanta. Suljettuja joukkoja tässä kannassa ovat kokoelmaan "F" kuuluvien joukkojen leikkaukset sekä "X" itse.


title: Kanta (topologia)

text: Joissakin tapauksissa on mukavampaa käyttää suljettujen kuin avointen joukkojen kantaa. Esimerkiksi avaruus on täydellisesti säännöllinen, jos ja vain jos nollajoukot muodostavat suljettujen joukkojen kannan. Jokaisessa topologisessa avaruudessa "X" nollajoukot muodostavat "X":n erään topologian suljettujen joukkojen kannan. Tämä topologia on hienoin niistä "X":n täydellisesti säännöllisistä topologioista, jotka ovat karkeampia kuin "X":n alkuperäinen topologia. Samaan tapaan A:n Zariskin topologia määritellään valitsemalla polynomifunktioiden nollajoukot suljettujen joukkojen kannaksi.


title: Kanta (topologia)

text: Olkoon "X" topologinen avaruus. Käsitteet paino ja karakteeri määritellään seuraavasti:


title: Kanta (topologia)

text: Tässä verkosto on joukkoperhe formula_5, jolle pätee, että jokaista pistettä "x" ja jokaista "x":n avointa ympäristöä kohti on olemassa sellainen perheeseen formula_6 kuuluva joukko "B", että "x" ∈ "B" ⊆ "U".


title: Kanta (topologia)

text: Laskemalla karakteeri ja paino voidaan selvittää, minkä tyyppisiä kantoja ja ympäristökantoja topologisessa avaruudessa on. Niitä koskevat seuraavat tulokset:Viimeinen näistä tuloksista seuraa siitä, että "X" on kompakti Hausdorff-avaruus, on formula_16, sillä kompaktit metriset avaruudet ovat aina N2-avaruuksia, jota paitsi kompakti Hausdorff-avaruus on metristyvä, jos ja vain jos se on N2-avaruus.


title: Kanta (topologia)

text: Käyttäen edellä esitettyjä merkintöjä oletetaan, että "w"("X") ≤ "κ" on jokin ääretön kardinaaliluku. Silloin ei ole olemassa aidosti kasvavaa avointen joukkojen jonoa (eikä vastaavasti aidosti pienenevää suljettujen joukkojen jonoa), jonka pituus olisi ≥ "κ".


title: Kanta (topologia)

text: Tämä voidaan osoittaa (käyttämättä valinta-aksioomaa) seuraavasti. Olkoon


title: Kanta (topologia)

text: avointen joukkojen kanta. Jos oletetaan, että


title: Kanta (topologia)

text: olisi aidosti kasvava avointen joukkojen jono, siitä seuraisi, että


title: Kanta (topologia)

text: Kun


title: Kanta (topologia)

text: voidaan tätä kantaa käyttää sellaisen joukon "U" löytämiseen, että "x" kuuluu joukkoon "U" ⊆ "V". Tällä tavoin voidaan hyvin määritellä kuvaus "f", joka kuvaa jokaisen "α":n pienimmälle kardinaaliluvulle "γ":lle, jolle "U" ⊆ "V" ja joka toteuttaa ehdon


title: Kanta (topologia)

text: Kuvaus on injektio, sillä muutoin olisi "α" < "β", kun "f"("α") = "f"("β") = "γ", mistä edelleen seuraisi, että "U" ⊆ "V", mutta toisaalta


title: Kanta (topologia)

text: mikä on ristiriita. Mutta kuvauksen injektiivisuudesta seuraisi edelleen, että "κ" ≤ "κ", mikä on myös ristiriitaista. Näin ollen edellä mainitun kaltaista aidosti kasvavaa avointen joukkojen jonoa ei voi olla olemassa. mot.


title: Ahvenisjärvi (Tampere)

text: Ahvenisjärvi eli Ahvenisto on Pirkanmaalla Tampereen Hervannassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ahvenisjärvi on osa Vihiojan valuma-aluetta.


title: Ahvenisjärvi (Tampere)

text: Järvi on 350 metriä pitkä, 150 metriä leveä ja sen pinta-ala on 3,3 hehtaaria. Se sijaitsee keskellä Hervannan ruutukaava-aluetta. Siihen ei kartan mukaan laske ojia eikä sillä ole omaa laskuojaakaan. Järven rantaviivan pituus on 850 metriä. Järvi on ruutukaava-alueella jätetty metsikön sisälle. Metsässä risteilee polkuja ja pyöräteitä, jota seuraamalla voi kävellä järven ympäri. Järven länsipuolella on kaksi urheilukenttää ja pohjoispuolella sijaitsee Hervannan kirkko.